#### ข้อมูลทั่วไป

บริษัท แมสเทค ลิ้งค์ จำกัด (มหาชน) (“บริษัท”) จดทะเบียนจัดตั้งเป็นบริษัทจำกัดตามประมวลกฎหมายแพ่งและพาณิชย์เมื่อวันที่ 1 ธันวาคม 2543 เพื่อประกอบธุรกิจจำหน่ายอุปกรณ์ ซึ่งใช้ร่วมกับระบบปรับอากาศ ระบบสุขาภิบาล ระบบป้องกันอัคคีภัย ระบบท่อน้ำยาแอร์ ระบบท่อส่งลมปรับอากาศ ระบบสระว่ายน้ำ ระบบสูบน้ำ ระบบป้องกันไฟลาม เครื่องอัดประจุไฟฟ้าแก่ยานยนต์ไฟฟ้า รวมถึงงานบริการติดตั้ง ระบบสูบน้ำ ระบบหอผึ่งน้ำ ระบบท่อส่งลมปรับอากาศ ระบบป้องกันไฟลาม สินค้าเพื่อการประหยัดพลังงานระบบบำบัดน้ำ ระบายความร้อน ระบบทำน้ำเย็นสำหรับระบบปรับอากาศในเชิงพาณิชย์ ระบบสระว่ายน้ำและอุปกรณ์ประกอบควบ ระบบดับเพลิงด้วยก๊าซระบบผลิตไฟฟ้าจากพลังงานแสงอาทิตย์ และงานบริการซ่อมแซมบำรุงรักษา

เมื่อวันที่ 13 กันยายน 2566 ที่ประชุมวิสามัญูผู้ถือหุ้นของบริษัท ได้มีมติอนุมัติให้บริษัทแปรสภาพจากบริษัทจำกัดเป็นบริษัทมหาชนจำกัด ซึ่งบริษัทได้จดทะเบียนการแปรสภาพบริษัทและเปลี่ยนชื่อจาก“บริษัท แมสเทค ลิ้งค์ จำกัด” เป็น“บริษัท แมสเทค ลิ้งค์ จำกัด (มหาชน) ” กับกระทรวงพาณิชย์เมื่อวันที่ 20 กันยายน 2566

เมื่อวันที่ 27 ตุลาคม 2568 ตลาดหลักทรัพย์ เอ็ม เอ ไอ ได้รับหุ้นของบริษัทเป็นหลักทรัพย์จดทะเบียน ซึ่งมีชื่อย่อหลักทรัพย์ว่า “MASTEC” และบริษัทได้จัดจำหน่ายหุ้นสามัญให้แก่ประชาชนทั่วไปเป็นครั้งแรกแล้วในระหว่างวันที่ 17 - 21 ตุลาคม 2568 ในราคาเสนอขายหุ้นละ 1.45 บาท ทั้งนี้ หุ้นของบริษัทได้เริ่มทำการซื้อขายในตลาดหลักทรัพย์ เอ็ม เอ ไอ ตั้งแต่วันที่   
27 ตุลาคม 2568 เป็นต้นมาบริษัทมีที่อยู่ตามที่ได้จดทะเบียนไว้ ดังนี้

สำนักงานแห่งใหญ่ เลขที่ 74 ซอยนาคนิวาส 48 ถนนนาคนิวาส แขวงลาดพร้าว เขตลาดพร้าว กรุงเทพมหานคร

สาขาที่ 1 ตั้งอยู่เลขที่ 49 ซอยสตรีวิทยา 2 ซอย 21 ถนนโชคชัย 4 แขวงลาดพร้าว เขตลาดพร้าว กรุงเทพมหานคร

สาขาที่ 2 ตั้งอยู่เลขที่ 92/40 หมู่ที่ 2 ตำบลเกาะแก้ว อำเภอเมือง จังหวัดภูเก็ต

สาขาที่ 3 เลขที่ 8 ซอยสตรีวิทยา 2 ซอย 18 แขวงลาดพร้าว เขตลาดพร้าว กรุงเทพมหานคร

#### เกณฑ์การจัดทำและนำเสนองบการเงิน

บริษัทจัดทำบัญชีเป็นเงินบาท งบการเงินจัดทำตามกฎหมายเป็นภาษาไทยตามมาตรฐานการรายงานทางการเงินที่ออกโดยสภาวิชาชีพบัญชีรวมถึงแนวปฏิบัติทางการบัญชีที่ประกาศใช้โดยสภาวิชาชีพบัญชี กฎระเบียบและประกาศคณะกรรมการกำกับหลักทรัพย์และตลาดหลักทรัพย์ที่เกี่ยวข้องและวิธีปฏิบัติทางการบัญชีที่รับรองทั่วไปในประเทศไทย

งบการเงินนี้ได้จัดทำขึ้นตามมาตรฐานการบัญชีฉบับที่ 1 เรื่อง “การนำเสนองบการเงิน” โดยรูปแบบการนำเสนอ  
งบการเงินไม่แตกต่างอย่างมีสาระสำคัญจากประกาศกรมพัฒนาธุรกิจการค้า เรื่อง กำหนดรายการย่อที่ต้องมีในงบการเงิน พ.ศ. 2566 ลงวันที่ 17 พฤศจิกายน 2566

งบการเงินนี้ได้จัดทำขึ้นตามสมมติฐานการดำเนินงานต่อเนื่องโดยใช้เกณฑ์ราคาทุนเดิม ยกเว้นตามที่ได้เปิดเผยไว้ในนโยบายการบัญชีที่มีสาระสำคัญ

ในการจัดทำงบการเงินให้เป็นไปตามมาตรฐานการรายงานทางการเงิน ผู้บริหารต้องใช้ดุลยพินิจการประมาณและ  
ข้อสมมติฐานหลายประการ ซึ่งมีผลกระทบต่อการกำหนดนโยบายการบัญชีและการรายงานจำนวนเงินที่เกี่ยวกับ สินทรัพย์ หนี้สิน รายได้ และค่าใช้จ่าย ผลที่เกิดขึ้นจริงอาจแตกต่างจากที่ประมาณไว้ ประมาณการทางบัญชีที่สำคัญ  
ข้อสมมติฐานและการใช้ดุลยพินิจได้เปิดเผยไว้ในหมายเหตุประกอบงบการเงินข้อ 5

#### มาตรฐานการรายงานทางการเงินใหม่

**3.1 มาตรฐานการรายงานทางการเงินใหม่ที่เริ่มมีผลบังคับใช้ในปีปัจจุบัน**

ในระหว่างปีปัจจุบัน บริษัทได้นำมาตรฐานการรายงานทางการเงินฉบับปรับปรุงหลายฉบับซึ่งมีผลบังคับใช้สำหรับ งบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2568 เป็นต้นไป มาถือปฏิบัติ โดยไม่มีผลกระทบอย่างเป็นสาระสำคัญต่องบการเงินของบริษัท

**3.2 มาตรฐานการรายงานทางการเงินใหม่ที่จะมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2569 เป็นต้นไป**

สภาวิชาชีพบัญชีได้ประกาศใช้มาตรฐานการรายงานทางการเงินฉบับปรับปรุงหลายฉบับ ซึ่งจะมีผลบังคับใช้สำหรับ งบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2569 เป็นต้นไป มาตรฐานการรายงานทางการเงินดังกล่าวได้รับการปรับปรุงหรือจัดให้มีขึ้นเพื่อให้มีเนื้อหาเท่าเทียมกับมาตรฐานการรายงานทางการเงินระหว่างประเทศ โดยส่วนใหญ่เป็นการปรับปรุงเพื่อให้มาตรฐานการรายงานทางการเงินมีความชัดเจนและมีความเหมาะสมมากยิ่งขึ้น

ผู้บริหารของบริษัทเชื่อว่าการปรับปรุงมาตรฐานรายงานทางการเงินดังกล่าวจะไม่มีผลกระทบอย่างเป็นสาระสำคัญต่องบการเงินของบริษัท

#### ข้อมูลนโยบายการบัญชีที่มีสาระสำคัญ

* 1. **เงินสดและรายการเทียบเท่าเงินสด**

เงินสดและรายการเทียบเท่าเงินสดรวมถึงเงินสดในมือ เงินฝากธนาคารประเภทจ่ายคืนเมื่อทวงถาม เงินลงทุนระยะสั้นอื่น  
ที่มีสภาพคล่องสูงซึ่งมีอายุไม่เกินสามเดือนนับจากวันที่ได้มา เงินเบิกเกินบัญชี (ถ้ามี) จะแสดงไว้ในส่วนของหนี้สินหมุนเวียนในงบฐานะการเงิน

เงินฝากสถาบันการเงินที่มีข้อจำกัดในการใช้ได้แสดงไว้แยกต่างหากในบัญชี “เงินฝากสถาบันการเงินที่ติดภาระ  
ค้ำประกัน” ภายใต้สินทรัพย์ไม่หมุนเวียนในงบฐานะการเงิน

* 1. **ลูกหนี้การค้าและสินทรัพย์ที่เกิดจากสัญญา**

ลูกหนี้การค้ารับรู้เมื่อบริษัทมีสิทธิที่ปราศจากเงื่อนไขในการได้รับสิ่งตอบแทนตามสัญญา หากบริษัทรับรู้รายได้ก่อนที่จะมีสิทธิที่ปราศจากเงื่อนไขในการได้รับสิ่งตอบแทน จำนวนสิ่งตอบแทนนั้นจะรับรู้เป็นสินทรัพย์ที่เกิดจากสัญญาในงบฐานะการเงิน

ลูกหนี้การค้าแสดงในราคาตามใบแจ้งหนี้หักค่าเผื่อผลขาดทุนด้านเครดิตที่คาดว่าจะเกิดขึ้น

สินทรัพย์ที่เกิดจากสัญญาวัดมูลค่าด้วยมูลค่าของสิ่งตอบแทนที่บริษัทคาดว่าจะได้รับหักค่าเผื่อผลขาดทุนด้านเครดิตที่คาดว่าจะเกิดขึ้น

บริษัทใช้วิธีการอย่างง่ายในการพิจารณาค่าเผื่อผลขาดทุนที่คาดว่าจะเกิดขึ้นตลอดอายุสำหรับลูกหนี้การค้าและสินทรัพย์ที่เกิดจากสัญญาที่ไม่มีองค์ประกอบเกี่ยวกับการจัดหาเงินที่มีนัยสำคัญ ค่าเผื่อผลขาดทุนด้านเครดิตที่คาดว่าจะเกิดขึ้นประมาณจากประสบการณ์ผลขาดทุนในอดีตของบริษัท การวิเคราะห์ฐานะการเงินของลูกหนี้ในปัจจุบันปรับปรุงด้วยปัจจัยเฉพาะของลูกหนี้ และการคาดการณ์เกี่ยวกับการชำระหนี้ในอนาคตของลูกค้า สภาวการณ์ทางเศรษฐกิจทั่วไป และการประเมินทิศทางทั้งในปัจจุบันและในอนาคต ณ วันที่รายงาน

ค่าเผื่อผลขาดทุนด้านเครดิตที่คาดว่าจะเกิดขึ้นจะถูกกลับรายการ เมื่อมูลค่าที่คาดว่าจะได้รับคืนเพิ่มขึ้นในภายหลังและการเพิ่มขึ้นนั้นสัมพันธ์โดยตรงกับขาดทุนจากการด้อยค่าที่เคยรับรู้ในกำไรหรือขาดทุน

ลูกหนี้การค้าและสินทรัพย์ที่เกิดจากสัญญาจะถูกตัดออกจากบัญชีเมื่อสิทธิที่จะได้รับกระแสเงินสดตามสัญญาได้สิ้นสุดลง

* 1. **สินค้าคงเหลือ**

สินค้าคงเหลือแสดงด้วยราคาทุนหรือมูลค่าสุทธิที่จะได้รับแล้วแต่ราคาใดจะต่ำกว่า ราคาทุนของสินค้าคำนวณโดย   
วิธีเข้าก่อนออกก่อน ต้นทุนของการซื้อประกอบด้วยราคาซื้อ และค่าใช้จ่ายที่เกี่ยวข้องโดยตรงกับการซื้อสินค้านั้น เช่น   
ค่าภาษีอากร และค่าขนส่ง หักด้วยส่วนลดและเงินที่ได้รับคืนจากการซื้อสินค้า ต้นทุนของสินค้าสำเร็จรูปและงานระหว่างทำประกอบด้วย ค่าวัตถุดิบ ค่าแรงทางตรง ค่าใช้จ่ายอื่น ซึ่งปันส่วนตามเกณฑ์การดำเนินงานตามปกติ แต่ไม่รวมต้นทุนการกู้ยืม มูลค่าสุทธิที่จะได้รับประมาณจากราคาที่คาดว่าจะขายได้ตามปกติของธุรกิจ หักด้วยค่าใช้จ่ายที่จำเป็นเพื่อให้สินค้านั้นขายได้ บริษัทบันทึกบัญชี ค่าเผื่อการลดมูลค่าของสินค้าเก่า ล้าสมัย หรือเสื่อมคุณภาพเท่าที่จำเป็น

* 1. **อสังหาริมทรัพย์เพื่อการลงทุน**

อสังหาริมทรัพย์เพื่อการลงทุนประกอบด้วย ที่ดิน อาคารและสิ่งปลูกสร้าง ที่ถือครองโดยบริษัทเพื่อหาประโยชน์จากรายได้ค่าเช่า หรือจากการเพิ่มขึ้นของมูลค่าของสินทรัพย์หรือทั้งสองอย่าง และไม่ได้มีไว้ใช้งานโดยบริษัท

บริษัทบันทึกต้นทุนแรกเริ่มของอสังหาริมทรัพย์เพื่อการลงทุนในราคาทุน ซึ่งรวมต้นทุนการทำรายการ หลังจากนั้นอสังหาริมทรัพย์เพื่อการลงทุนแสดงด้วยราคาทุนหักค่าเสื่อมราคาสะสมและค่าเผื่อการด้อยค่า (ถ้ามี)

ค่าเสื่อมราคาของอสังหาริมทรัพย์เพื่อการลงทุนประเภทอาคารและสิ่งปลูกสร้าง คำนวณจากราคาทุนโดยวิธีเส้นตรงตามอายุการใช้ประโยชน์โดยประมาณ 20 ปี

* 1. **ที่ดิน อาคารและอุปกรณ์**

ที่ดิน อาคารและอุปกรณ์ รับรู้เมื่อเริ่มแรกตามราคาทุน หลังจากนั้นสินทรัพย์ทุกประเภทยกเว้นที่ดิน แสดงใน  
งบฐานะการเงินด้วยราคาทุนเดิมหักค่าเสื่อมราคาสะสมและค่าเผื่อการด้อยค่า (ถ้ามี) ที่ดินวัดมูลค่าภายหลังด้วยราคาทุนเดิมหักค่าเผื่อการด้อยค่า (ถ้ามี)

ต้นทุนที่เกิดขึ้นภายหลังจะรวมอยู่ในมูลค่าตามบัญชีของสินทรัพย์หรือรับรู้แยกเป็นอีกสินทรัพย์หนึ่งตามความเหมาะสม เมื่อต้นทุนนั้นเกิดขึ้นและคาดว่าจะให้ประโยชน์เชิงเศรษฐกิจในอนาคตแก่บริษัทและต้นทุนดังกล่าวสามารถวัดมูลค่าได้อย่างน่าเชื่อถือ สำหรับค่าซ่อมแซมและบำรุงรักษาอื่นๆ บริษัทจะรับรู้ต้นทุนดังกล่าวเป็นค่าใช้จ่ายในกำไรหรือขาดทุนเมื่อเกิดขึ้น

ค่าเสื่อมราคาอาคารและอุปกรณ์คำนวณโดยวิธีเส้นตรงตามอายุการใช้ประโยชน์โดยประมาณของสินทรัพย์ ดังนี้

|  | จำนวนปี |
| --- | --- |
| อาคารและส่วนปรับปรุงอาคาร | 10 - 40 |
| เครื่องมือเครื่องใช้และอุปกรณ์ | 5 - 20 |
| ยานพาหนะ | 5 |
| เครื่องตกแต่งและเครื่องใช้สำนักงาน | 5 |
| คอมพิวเตอร์ | 5 |

เมื่อมีการขายหรือเลิกใช้งานสินทรัพย์ บริษัทจะบันทึกตัดราคาทุนและค่าเสื่อมราคาสะสมของสินทรัพย์นั้นออกจากบัญชีและรับรู้ผลกำไรหรือขาดทุนจากการจำหน่ายสินทรัพย์เหล่านั้นในกำไรหรือขาดทุน

ในกรณีที่ราคาตามบัญชีสูงกว่ามูลค่าที่คาดว่าจะได้รับคืนซึ่งคำนวณจากมูลค่าปัจจุบันของกระแสเงินสดที่คาดว่าจะ  
เกิดในอนาคตจากการใช้สินทรัพย์อย่างต่อเนื่องหรือมูลค่ายุติธรรมของสินทรัพย์หักด้วยต้นทุนจากการจำหน่ายสินทรัพย์นั้นแล้วแต่จำนวนใดจะสูงกว่า ราคาตามบัญชีจะถูกปรับลดให้เท่ากับมูลค่าที่คาดว่าจะได้รับคืน (หมายเหตุ 4.7)

สินทรัพย์ระหว่างก่อสร้างและระหว่างติดตั้งแสดงในราคาทุนโดยที่ยังไม่มีการตัดค่าเสื่อมราคาจนกระทั่งสินทรัพย์นั้น  
จะแล้วเสร็จและพร้อมที่จะใช้งานได้ตามวัตถุประสงค์

ต้นทุนการกู้ยืมของเงินกู้ยืมที่กู้มาทั่วไปและที่กู้มาโดยเฉพาะที่เกี่ยวข้องโดยตรงกับการได้มา หรือการก่อสร้างสินทรัพย์  
ที่เข้าเงื่อนไขต้องนำมารวมเป็นส่วนหนึ่งของราคาทุนของสินทรัพย์นั้น โดยสินทรัพย์ที่เข้าเงื่อนไขคือสินทรัพย์  
ที่จำเป็นต้องใช้ระยะเวลานานในการเตรียมสินทรัพย์นั้นให้อยู่ในสภาพพร้อมที่จะใช้ได้ตามประสงค์ การรวมต้นทุน  
การกู้ยืมเป็นราคาทุนของสินทรัพย์ต้องสิ้นสุดลงเมื่อการดำเนินการส่วนใหญ่ที่จำเป็นในการเตรียมสินทรัพย์ที่เข้าเงื่อนไขให้อยู่ในสภาพพร้อมที่จะใช้ได้ตามประสงค์ได้เสร็จสิ้นลง

ทุกสิ้นรอบระยะเวลารายงาน บริษัทมีการทบทวนและปรับปรุงมูลค่าคงเหลือและอายุการใช้ประโยชน์ของสินทรัพย์  
ให้เหมาะสม

* 1. **สินทรัพย์ไม่มีตัวตน**

สินทรัพย์ไม่มีตัวตนวัดมูลค่า ณ วันเริ่มแรกที่ได้มาด้วยราคาทุน และภายหลังการรับรู้รายการครั้งแรก สินทรัพย์ไม่มีตัวตนแสดงมูลค่าตามราคาทุนหักค่าตัดจำหน่ายสะสมและค่าเผื่อการด้อยค่า (ถ้ามี)

สินทรัพย์ไม่มีตัวตนได้แก่ สิทธิในสัญญาตัวแทนจำหน่าย และโปรแกรมคอมพิวเตอร์ ซึ่งตัดจำหน่ายด้วยวิธีเส้นตรงตามอายุการใช้ประโยชน์โดยประมาณของสินทรัพย์ ดังนี้

|  |  |
| --- | --- |
|  | จำนวนปี |
| สิทธิในสัญญาตัวแทนจำหน่าย | 2.5 |
| โปรแกรมคอมพิวเตอร์ | 5 |

* 1. **การด้อยค่าของสินทรัพย์ที่ไม่ใช่สินทรัพย์ทางการเงิน**

บริษัทได้สอบทานการด้อยค่าของสินทรัพย์ที่ไม่ใช่สินทรัพย์ทางการเงินเมื่อมีข้อบ่งชี้ว่ามูลค่าตามบัญชีของสินทรัพย์อาจจะไม่ได้รับคืนหรือเมื่อมูลค่าตามบัญชีของสินทรัพย์เกินกว่ามูลค่าที่คาดว่าจะได้รับคืน (มูลค่ายุติธรรมหักต้นทุน ในการจำหน่ายสินทรัพย์หรือมูลค่าจากการใช้ของสินทรัพย์นั้นแล้วแต่ราคาใดจะสูงกว่า) โดยที่การประเมินจะพิจารณาสินทรัพย์แต่ละรายการหรือพิจารณาจากหน่วยสินทรัพย์ที่ก่อให้เกิดเงินสดแล้วแต่กรณี

ในกรณีที่มูลค่าตามบัญชีของสินทรัพย์เกินกว่ามูลค่าที่คาดว่าจะได้รับคืน บริษัทจะรับรู้รายการขาดทุนจากการด้อยค่า ในกำไรหรือขาดทุน บริษัทจะบันทึกกลับรายการผลขาดทุนจากการด้อยค่าของสินทรัพย์ที่รับรู้ในงวดก่อนๆ เมื่อมี ข้อบ่งชี้ว่ารายการขาดทุนจากการด้อยค่าของสินทรัพย์หมดไปหรือยังคงมีอยู่แต่เป็นไปในทางที่ลดลง

* 1. **สัญญาเช่าระยะยาว - กรณีที่บริษัทเป็นผู้เช่า**

ณ วันเริ่มต้นของสัญญา บริษัทจะประเมินว่าสัญญาเป็นสัญญาเช่าหรือประกอบด้วยสัญญาเช่าหรือไม่ บริษัทนำคำนิยามของสัญญาเช่าตาม TFRS 16 มาใช้ในการประเมินว่าสัญญานั้นให้สิทธิในการควบคุมการใช้สินทรัพย์ที่ระบุหรือไม่

*สินทรัพย์สิทธิการใช้*

บริษัทรับรู้สินทรัพย์สิทธิการใช้ ณ วันที่สัญญาเช่าเริ่มมีผล สินทรัพย์สิทธิการใช้วัดมูลค่าด้วยราคาทุนหัก  
ค่าเสื่อมราคาสะสม ผลขาดทุนจากการด้อยค่า และปรับปรุงด้วยการวัดมูลค่าของหนี้สินตามสัญญาเช่าใหม่   
ราคาทุนของสินทรัพย์สิทธิการใช้ประกอบด้วยจำนวนเงินของหนี้สินตามสัญญาเช่าจากการวัดมูลค่าเริ่มแรก   
ต้นทุนทางตรงเริ่มแรกที่เกิดขึ้น จำนวนเงินที่จ่ายชำระตามสัญญาเช่า ณ วันที่สัญญาเช่าเริ่มมีผลหรือก่อนวันที่สัญญาเช่าเริ่มมีผลและหักด้วยสิ่งจูงใจตามสัญญาเช่าที่ได้รับ

หากบริษัทไม่มีความเชื่อมั่นอย่างสมเหตุสมผลว่าความเป็นเจ้าของในสินทรัพย์อ้างอิงจะถูกโอนให้แก่บริษัท เมื่อสิ้นสุด  
อายุสัญญาเช่า สินทรัพย์สิทธิการใช้จะถูกคิดค่าเสื่อมราคาโดยวิธีเส้นตรงนับจากวันที่สัญญาเช่าเริ่มมีผล จนถึงวันสิ้นสุดของอายุการใช้ประโยชน์ของสินทรัพย์สิทธิการใช้หรือวันสิ้นสุดอายุสัญญาเช่าแล้วแต่วันใดจะเกิดขึ้นก่อน

*หนี้สินตามสัญญาเช่า*

ณ วันที่สัญญาเช่าเริ่มมีผล บริษัทรับรู้หนี้สินตามสัญญาเช่าด้วยมูลค่าปัจจุบันของจำนวนเงินที่ต้องจ่ายตามสัญญาเช่า  
คิดลดด้วยอัตราดอกเบี้ยตามนัยของสัญญาเช่าหรืออัตราดอกเบี้ยเงินกู้ยืมส่วนเพิ่มของบริษัท หลังจากวันที่สัญญาเช่า  
เริ่มมีผล มูลค่าตามบัญชีของหนี้สินตามสัญญาเช่าจะเพิ่มขึ้นโดยสะท้อนดอกเบี้ยจากหนี้สินตามสัญญาเช่าและลดลง  
โดยสะท้อนการจ่ายชำระตามสัญญาเช่าที่จ่ายชำระแล้ว นอกจากนี้ มูลค่าตามบัญชีของหนี้สินตามสัญญาเช่าจะถูกวัด  
มูลค่าใหม่เมื่อมีการเปลี่ยนแปลงหรือประเมินสัญญาเช่าใหม่

*สัญญาเช่าระยะสั้นและสัญญาเช่าซึ่งสินทรัพย์อ้างอิงมีมูลค่าต่ำ*

จำนวนเงินที่ต้องจ่ายตามสัญญาเช่าที่มีอายุสัญญาเช่า 12 เดือนหรือน้อยกว่านับตั้งแต่วันที่สัญญาเช่าเริ่มมีผลหรือ  
สัญญาเช่าซึ่งสินทรัพย์อ้างอิงมีมูลค่าต่ำจะถูกรับรู้เป็นค่าใช้จ่ายตามวิธีเส้นตรงตลอดอายุสัญญาเช่า

* 1. **เงินกู้ยืม**

เงินกู้ยืมประกอบด้วยเงินกู้ยืมจากสถาบันการเงิน เงินกู้ยืมรับรู้เริ่มแรกด้วยมูลค่ายุติธรรมของสิ่งตอบแทนที่ได้รับหักด้วยต้นทุนการจัดทำรายการที่เกิดขึ้น เงินกู้ยืมวัดมูลค่าในเวลาต่อมาด้วยวิธีราคาทุนตัดจำหน่ายตามวิธีอัตราดอกเบี้ยที่แท้จริง ผลต่างระหว่างสิ่งตอบแทน (หักด้วยต้นทุนการจัดทำรายการที่เกิดขึ้น) เมื่อเทียบกับมูลค่าที่จ่ายคืนเพื่อชำระหนี้นั้นจะรับรู้ในกำไรหรือขาดทุนตลอดช่วงเวลาการกู้ยืม

ค่าธรรมเนียมที่จ่ายไปเพื่อให้ได้เงินกู้มาจะรับรู้เป็นต้นทุนการจัดทำรายการเงินกู้ในกรณีที่มีความเป็นไปได้ที่จะใช้วงเงินกู้บางส่วนหรือทั้งหมด ในกรณีนี้ค่าธรรมเนียมจะรอการรับรู้จนกระทั่งมีการถอนเงิน หากไม่มีหลักฐานที่มีความเป็นไปได้ที่จะใช้วงเงินบางส่วนหรือทั้งหมด ค่าธรรมเนียมจะรับรู้เป็นค่าใช้จ่ายจ่ายล่วงหน้าสำหรับการให้บริการสภาพคล่อง  
และจะตัดจำหน่ายตามระยะเวลาของวงเงินกู้ที่เกี่ยวข้อง

เงินกู้ยืมจัดประเภทเป็นหนี้สินหมุนเวียนเมื่อบริษัทไม่มีสิทธิอันปราศจากเงื่อนไขให้เลื่อนชำระหนี้ออกไปอีก  
เป็นเวลาไม่น้อยกว่า 12 เดือน นับจากวันสิ้นรอบระยะเวลารายงาน

* 1. **ประมาณการหนี้สิน**

บริษัทจะบันทึกประมาณการหนี้สินเมื่อมีความเป็นไปได้ค่อนข้างแน่ของภาระผูกพันในปัจจุบันตามกฎหมายหรือจาก  
การอนุมานอันเป็นผลสืบเนื่องมาจากเหตุการณ์ในอดีต ภาระผูกพันดังกล่าวคาดว่าจะส่งผลให้ต้องเกิดการไหลออก  
ของทรัพยากรเพื่อจ่ายชำระภาระผูกพันและจำนวนที่ต้องจ่ายสามารถประมาณการได้อย่างน่าเชื่อถือ รายจ่ายที่จะได้รับคืนบันทึกเป็นสินทรัพย์แยกต่างหากก็ต่อเมื่อการได้รับคืนคาดว่าจะได้รับอย่างแน่นอน

* 1. **ผลประโยชน์พนักงาน**

**ผลประโยชน์ระยะสั้นของพนักงาน**

บริษัทรับรู้ เงินเดือน ค่าจ้าง โบนัส และเงินสมทบกองทุนประกันสังคมเป็นค่าใช้จ่ายเมื่อเกิดรายการ

**ผลประโยชน์หลังออกจากงานของพนักงาน**

โครงการสมทบเงิน

บริษัทและพนักงานของบริษัทได้ร่วมกันจัดตั้งกองทุนสำรองเลี้ยงชีพ ซึ่งประกอบด้วยเงินที่พนักงานจ่ายสะสมและ  
เงินที่บริษัทจ่ายสมทบให้เป็นรายเดือน สินทรัพย์ของกองทุนสำรองเลี้ยงชีพได้แยกออกจากสินทรัพย์ของบริษัท  
เงินที่บริษัทจ่ายสมทบกองทุนสำรองเลี้ยงชีพบันทึกเป็นค่าใช้จ่ายในปีที่เกิดรายการ

โครงการผลประโยชน์ที่กำหนดไว้

บริษัทมีภาระสำหรับเงินชดเชยที่ต้องจ่ายให้แก่พนักงานเมื่อออกจากงานตามกฎหมายแรงงาน ซึ่งบริษัทถือว่า  
เงินชดเชยดังกล่าวเป็นโครงการผลประโยชน์ที่กำหนดไว้

บริษัทคำนวณหนี้สินตามโครงการผลประโยชน์หลังออกจากงานของพนักงาน โดยใช้วิธีคิดลดแต่ละหน่วยที่ประมาณการไว้ (Projected Unit Credit Method) โดยผู้เชี่ยวชาญอิสระได้ทำการประเมินภาระผูกพันดังกล่าวตามหลักคณิตศาสตร์ประกันภัย ผลกำไรหรือขาดทุนจากการประมาณการตามหลักคณิตศาสตร์ประกันภัย (Actuarial gains and losses) สำหรับโครงการผลประโยชน์หลังออกจากงานของพนักงานที่เกิดขึ้นจากการปรับปรุงจากประสบการณ์หรือการเปลี่ยนแปลงในข้อสมมติฐานจะต้องรับรู้ในส่วนของผู้ถือหุ้นผ่านกำไรขาดทุนเบ็ดเสร็จอื่น ในงวดที่เกิดขึ้น

ต้นทุนบริการในอดีตจะถูกรับรู้ทันทีในกำไรหรือขาดทุน

* 1. **การรับรู้รายได้และค่าใช้จ่าย**

รายได้รับรู้เมื่อลูกค้ามีอำนาจควบคุมในสินค้าหรือบริการด้วยจำนวนเงินที่สะท้อนถึงสิ่งตอบแทนที่บริษัทคาดว่าจะมีสิทธิได้รับซึ่งไม่รวมจำนวนเงินที่เก็บแทนบุคคลที่สาม เช่น ภาษีมูลค่าเพิ่ม และแสดงสุทธิจากส่วนลดการค้าและส่วนลดตามปริมาณการขายสินค้า (ถ้ามี)

**รายได้จากการขาย**

รายได้จากการขายสินค้ารับรู้ ณ เวลาใด เวลาหนึ่ง เมื่อลูกค้ามีอำนาจควบคุมในสินค้าซึ่งโดยทั่วไปเกิดขึ้นเมื่อมี  
การส่งมอบสินค้าให้กับลูกค้า ณ จุดส่งมอบที่ตกลงกันตามสัญญา สำหรับสัญญาที่ให้สิทธิลูกค้าในการคืนสินค้ารายได้จะรับรู้ในจำนวนที่มีความเป็นไปได้ค่อนข้างแน่ในระดับสูงมากว่าจะไม่มีการกลับรายการอย่างมีนัยสำคัญของรายได้ที่รับรู้สะสม ดังนั้น รายได้ที่รับรู้จะปรับปรุงด้วยประมาณการรับคืนสินค้าซึ่งประมาณการจากข้อมูลในอดีต

บริษัทบันทึกจำนวนที่คาดว่าจะต้องคืนให้แก่ลูกค้าเป็นประมาณการหนี้สินจากการรับคืนสินค้าและบันทึกสินค้าที่คาดว่าจะได้คืนจากลูกค้าเป็นสินทรัพย์ในงบฐานะการเงิน ซึ่งสินทรัพย์ดังกล่าววัดมูลค่าโดยอ้างอิงกับมูลค่าตามบัญชีเดิมของสินค้าหักด้วยต้นทุนที่คาดว่าจะเกิดขึ้นในการรับคืนสินค้า สำหรับการรับประกันสินค้า บริษัทบันทึกประมาณการหนี้สินสำหรับการรับประกันสินค้าจากอัตราส่วนค่าใช้จ่ายที่เกิดขึ้นจริงในการเรียกร้องสำหรับการซ่อมหรือการเปลี่ยนแทนสินค้ากับยอดขายในอดีต

**รายได้จากการให้บริการสร้างสินทรัพย์**

บริษัทจะรับรู้รายได้จากการให้บริการสร้างสินทรัพย์ตลอดช่วงเวลา การให้บริการโดยใช้วิธีปัจจัยนำเข้าในการกำหนดขั้นความสำเร็จของงาน ซึ่งคำนวณโดยการเปรียบเทียบต้นทุนที่เกิดขึ้นแล้วจนถึงวันสิ้นงวดกับต้นทุนทั้งหมดที่คาดว่าจะใช้ในการปฏิบัติตามสัญญา

**รายได้ค่าบริการอื่นที่ส่งมอบการควบคุม ณ เวลาใดเวลาหนึ่ง**

รายได้ค่าบริการอื่นที่บริษัทได้ส่งมอบการควบคุม ณ เวลาใดเวลาหนึ่ง บริษัทจะรับรู้รายได้เมื่อให้บริการเสร็จสิ้น

**รายได้อื่นและค่าใช้จ่าย**

รายได้ดอกเบี้ยรับรู้ตามวิธีดอกเบี้ยที่แท้จริง

รายได้เงินปันผลรับรู้เมื่อสิทธิที่จะได้รับเงินปันผลนั้นเกิดขึ้น

รายได้อื่นและค่าใช้จ่ายบันทึกตามเกณฑ์คงค้าง (Accrual Basis)

* 1. **ภาษีเงินได้ปีปัจจุบันและภาษีเงินได้รอการตัดบัญชี**

ภาษีเงินได้ประกอบด้วยภาษีเงินได้ปัจจุบันและภาษีเงินได้รอการตัดบัญชี

**ภาษีเงินได้ปัจจุบัน**

บริษัทบันทึกภาษีเงินได้ปัจจุบันตามจำนวนที่คาดว่าจะจ่ายให้กับหน่วยงานจัดเก็บภาษีของรัฐ โดยคำนวณจากกำไรทางภาษีตามหลักเกณฑ์ที่กำหนดในกฎหมายภาษีอากร

**ภาษีเงินได้รอการตัดบัญชี**

บริษัทบันทึกภาษีเงินได้รอการตัดบัญชีของผลแตกต่างชั่วคราวระหว่างราคาตามบัญชีของสินทรัพย์และหนี้สิน ณ วันสิ้นรอบระยะเวลารายงานกับฐานภาษีของสินทรัพย์และหนี้สินที่เกี่ยวข้องนั้น โดยใช้อัตราภาษีที่มีผลบังคับใช้ ณ วันสิ้นรอบระยะเวลารายงาน

บริษัทรับรู้หนี้สินภาษีเงินได้รอการตัดบัญชีของผลแตกต่างชั่วคราวที่ต้องเสียภาษีทุกรายการ แต่รับรู้สินทรัพย์ภาษีเงินได้รอการตัดบัญชีสำหรับผลแตกต่างชั่วคราวที่ใช้หักภาษี รวมทั้งผลขาดทุนทางภาษีที่ยังไม่ได้ใช้ในจำนวนเท่าที่มีความเป็นไปได้ค่อนข้างแน่ที่บริษัทจะมีกำไรทางภาษีในอนาคตเพียงพอที่จะใช้ประโยชน์จากผลแตกต่างชั่วคราวที่ใช้หักภาษีและผลขาดทุนทางภาษีที่ยังไม่ได้ใช้นั้น

บริษัทจะทบทวนมูลค่าตามบัญชีของสินทรัพย์ภาษีเงินได้รอการตัดบัญชีทุกสิ้นรอบระยะเวลารายงานและจะทำการปรับลดมูลค่าตามบัญชีดังกล่าวหากมีความเป็นไปได้ค่อนข้างแน่ว่าบริษัทจะไม่มีกำไรทางภาษีเพียงพอต่อการนำสินทรัพย์ภาษีเงินได้รอการตัดบัญชีทั้งหมดหรือบางส่วนมาใช้ประโยชน์

บริษัทจะบันทึกภาษีเงินได้รอการตัดบัญชีโดยตรงไปยังส่วนของผู้ถือหุ้นหากภาษีที่เกิดขึ้นเกี่ยวข้องกับรายการที่ได้บันทึกโดยตรงไปยังส่วนของผู้ถือหุ้น

สินทรัพย์ภาษีเงินได้รอการตัดบัญชีและหนี้สินภาษีเงินได้รอการตัดบัญชีจะแสดงหักกลบกันก็ต่อเมื่อกิจการมีสิทธิตามกฎหมายที่จะนำสินทรัพย์ภาษีเงินได้ของงวดปัจจุบันมาหักกลบกับหนี้สินภาษีเงินได้ของงวดปัจจุบัน และทั้งสินทรัพย์ภาษีเงินได้รอการตัดบัญชีและหนี้สินภาษีเงินได้รอการตัดบัญชีเกี่ยวข้องกับภาษีเงินได้ที่ประเมินโดยหน่วยงานจัดเก็บภาษีหน่วยงานเดียวกันโดยการเรียกเก็บเป็นหน่วยภาษีเดียวกันหรือหน่วยภาษีต่างกันซึ่งตั้งใจจะจ่ายหนี้สินและสินทรัพย์ภาษีเงินได้ของงวดปัจจุบันด้วยยอดสุทธิ

* 1. **กำไรต่อหุ้นขั้นพื้นฐาน**

กำไรต่อหุ้นขั้นพื้นฐานคำนวณโดยการหารกำไรสำหรับปีที่เป็นของผู้ถือหุ้นสามัญด้วยจำนวนหุ้นสามัญถัวเฉลี่ยถ่วงน้ำหนักในระหว่างปี

* 1. **รายการบัญชีที่เป็นเงินตราต่างประเทศ**

บริษัทแปลงค่ารายการที่เป็นเงินตราต่างประเทศให้เป็นเงินบาทโดยใช้อัตราแลกเปลี่ยน ณ วันที่ที่เกิดรายการและแปลงค่าสินทรัพย์และหนี้สินที่เป็นตัวเงินที่เป็นเงินตราต่างประเทศ ณ วันที่ในงบฐานะการเงินให้เป็นเงินบาทโดยใช้อัตราแลกเปลี่ยน ณ วันที่ในงบฐานะการเงิน รายการกำไรและรายการขาดทุนที่เกิดจากรับหรือจ่ายชำระที่เป็นเงินตราต่างประเทศ และที่เกิดการแปลงค่าสินทรัพย์และหนี้สินที่เป็นตัวเงินดังกล่าวได้บันทึกทันทีในกำไรหรือขาดทุน

* 1. **การจ่ายเงินปันผล**

เงินปันผลค้างจ่ายไปยังผู้ถือหุ้นของบริษัทจะรับรู้ในด้านหนี้สินในงบการเงินของบริษัทในรอบระยะเวลาบัญชีเมื่อที่  
ประชุมผู้ถือหุ้นของบริษัทได้อนุมัติการจ่ายเงินปันผล เงินปันผลระหว่างกาลจะรับรู้เมื่อได้รับการอนุมัติจากคณะกรรมการบริษัท

* 1. **บุคคลหรือกิจการที่เกี่ยวข้องกัน**

บุคคลหรือกิจการที่เกี่ยวข้องกันกับบริษัทหมายถึงบุคคลหรือกิจการที่มีอำนาจควบคุมบริษัทหรือถูกควบคุมโดยบริษัทไม่ว่าจะเป็นโดยทางตรงหรือทางอ้อม หรืออยู่ภายใต้การควบคุมเดียวกันกับบริษัท นอกจากนี้บุคคลหรือกิจการที่เกี่ยวข้องกันยังหมายรวมถึงบริษัทและบุคคลซึ่งถือหุ้นที่มีสิทธิออกเสียงไม่ว่าทางตรงหรือทางอ้อมและมีอิทธิพลอย่างเป็นสาระสำคัญกับบริษัท ผู้บริหารที่สำคัญ กรรมการหรือพนักงานของบริษัทที่มีอำนาจในการวางแผนและควบคุมการดำเนินงานของบริษัท ตลอดทั้งสมาชิกในครอบครัวที่ใกล้ชิดกับบุคคลดังกล่าวและกิจการที่เกี่ยวข้องกับบุคคลเหล่านั้น

ในการพิจารณาความสัมพันธ์ระหว่างบุคคลหรือกิจการที่เกี่ยวข้องกันกับบริษัทแต่ละรายการ บริษัทคำนึงถึงเนื้อหาของความสัมพันธ์มากกว่ารูปแบบทางกฎหมาย

* 1. **เครื่องมือทางการเงิน**

บริษัทรับรู้รายการเมื่อเริ่มแรกของสินทรัพย์ทางการเงินด้วยมูลค่ายุติธรรมและบวกด้วยต้นทุนการทำรายการเฉพาะในกรณีที่เป็นสินทรัพย์ทางการเงินที่ไม่ได้วัดมูลค่าด้วยมูลค่ายุติธรรมผ่านกำไรหรือขาดทุน อย่างไรก็ตาม สำหรับลูกหนี้การค้าและสินทรัพย์ที่เกิดจากสัญญาที่ไม่มีองค์ประกอบเกี่ยวกับการจัดหาเงินที่มีนัยสำคัญ บริษัทจะรับรู้สินทรัพย์ทางการเงินดังกล่าวด้วยราคาของรายการ ตามที่กล่าวไว้ในนโยบายการบัญชีเรื่องลูกหนี้การค้า

การจัดประเภทรายการและการวัดมูลค่าของสินทรัพย์ทางการเงิน

บริษัทจัดประเภทสินทรัพย์ทางการเงิน ณ วันที่รับรู้รายการเริ่มแรก เป็นสินทรัพย์ทางการเงินที่วัดมูลค่าในภายหลังด้วยราคาทุนตัดจำหน่าย สินทรัพย์ทางการเงินที่วัดมูลค่าในภายหลังด้วยมูลค่ายุติธรรมผ่านกำไรขาดทุนเบ็ดเสร็จอื่น และสินทรัพย์ทางการเงินที่วัดมูลค่าในภายหลังด้วยมูลค่ายุติธรรมผ่านกำไรหรือขาดทุน โดยพิจารณาจากแผนธุรกิจของบริษัทในการจัดการสินทรัพย์ทางการเงิน และลักษณะของกระแสเงินสดตามสัญญาของสินทรัพย์ทางการเงิน

*สินทรัพย์ทางการเงินที่วัดมูลค่าด้วยราคาทุนตัดจำหน่าย*

บริษัทวัดมูลค่าสินทรัพย์ทางการเงินด้วยราคาทุนตัดจำหน่าย เมื่อบริษัทถือครองสินทรัพย์ทางการเงินนั้นเพื่อรับกระแสเงินสดตามสัญญาและเงื่อนไขตามสัญญาของสินทรัพย์ทางการเงินก่อให้เกิดกระแสเงินสดที่เป็นการรับชำระเพียงเงินต้นและ  
ดอกเบี้ยจากยอดคงเหลือของเงินต้นในวันที่ระบุไว้เท่านั้น

สินทรัพย์ทางการเงินดังกล่าววัดมูลค่าในภายหลังโดยใช้วิธีดอกเบี้ยที่แท้จริงและต้องมีการประเมินการด้อยค่า   
ทั้งนี้ผลกำไรและขาดทุนที่เกิดขึ้นจากการตัดรายการ การเปลี่ยนแปลง หรือการด้อยค่าของสินทรัพย์ดังกล่าวจะรับรู้ในส่วนของกำไรหรือขาดทุน

*สินทรัพย์ทางการเงินที่วัดมูลค่าด้วยมูลค่ายุติธรรมผ่านกำไรหรือขาดทุน*

สินทรัพย์ทางการเงินที่ไม่เข้าเงื่อนไขการวัดมูลค่าด้วยราคาทุนตัดจำหน่ายหรือมูลค่ายุติธรรมผ่านกำไรขาดทุนเบ็ดเสร็จอื่น ต้องวัดมูลค่าด้วยมูลค่ายุติธรรมผ่านกำไรหรือขาดทุน ซึ่งจะแสดงในงบฐานะการเงินด้วยมูลค่ายุติธรรม โดยรับรู้การเปลี่ยนแปลงสุทธิของมูลค่ายุติธรรมในส่วนของกำไรหรือขาดทุน

การจัดประเภทรายการและการวัดมูลค่าของหนี้สินทางการเงิน

ยกเว้นหนี้สินตราสารอนุพันธ์ บริษัทรับรู้รายการเมื่อเริ่มแรกสำหรับหนี้สินทางการเงินด้วยมูลค่ายุติธรรมหักต้นทุนการทำรายการ และจัดประเภทหนี้สินทางการเงินเป็นหนี้สินทางการเงินที่วัดมูลค่าในภายหลังด้วยราคาทุนตัดจำหน่าย โดยใช้วิธีดอกเบี้ยที่แท้จริง ทั้งนี้ ผลกำไรและขาดทุนที่เกิดขึ้นจากการตัดรายการหนี้สินทางการเงินและการตัดจำหน่ายตามวิธีดอกเบี้ยที่แท้จริงจะรับรู้ในส่วนของกำไรหรือขาดทุน โดยการคำนวณมูลค่าราคาทุนตัดจำหน่ายคำนึงถึงค่าธรรมเนียมหรือต้นทุนที่ถือเป็นส่วนหนึ่งของอัตราดอกเบี้ยที่แท้จริงนั้นด้วย ทั้งนี้ ค่าตัดจำหน่ายตามวิธีดอกเบี้ยที่แท้จริงแสดงเป็นส่วนหนึ่งของต้นทุนทางการเงินในส่วนของกำไรหรือขาดทุน

การด้อยค่าของสินทรัพย์ทางการเงิน

บริษัทรับรู้ผลขาดทุนด้านเครดิตที่คาดว่าจะเกิดขึ้นต่อสินทรัพย์ทางการเงินที่วัดมูลค่าด้วยวิธีราคาทุนตัดจำหน่ายโดย  
ไม่จำเป็นต้องรอให้เหตุการณ์ที่มีการด้อยค่าด้านเครดิตเกิดขึ้นก่อน บริษัทพิจารณาการเปลี่ยนแปลงในความเสี่ยง  
ด้านเครดิตของสินทรัพย์ทางการเงินเป็นระดับและกำหนดวิธีการวัดค่าเผื่อผลขาดทุนด้านเครดิตและการคำนวณดอกเบี้ยที่แท้จริงที่แตกต่างกันในแต่ละระดับ โดยมีข้อยกเว้นสำหรับลูกหนี้การค้าและสินทรัพย์ตามสัญญาที่ไม่มีองค์ประกอบเกี่ยวกับการจัดหาเงินที่มีนัยสำคัญ ซึ่งบริษัทใช้วิธีการอย่างง่ายในการพิจารณาค่าเผื่อผลขาดทุนที่คาดว่าจะเกิดขึ้นตลอดอายุ ดังนั้น ทุกวันสิ้นรอบระยะเวลารายงาน บริษัทจึงไม่มีการติดตามการเปลี่ยนแปลงของความเสี่ยงทางด้านเครดิต  
แต่จะรับรู้ค่าเผื่อผลขาดทุนจากผลขาดทุนด้านเครดิตที่คาดว่าจะเกิดขึ้นตลอดอายุของลูกหนี้การค้าและสินทรัพย์ที่เกิดจากสัญญา โดยอ้างอิงจากข้อมูลผลขาดทุนด้านเครดิตจากประสบการณ์ในอดีต ปรับปรุงด้วยข้อมูลการคาดการณ์ไปในอนาคตเกี่ยวกับลูกหนี้นั้นและสภาพแวดล้อมทางด้านเศรษฐกิจ รวมถึงมูลค่าเงินตามเวลาตามความเหมาะสม

การตัดรายการของเครื่องมือทางการเงิน

สินทรัพย์ทางการเงินจะถูกตัดรายการออกจากบัญชี เมื่อสิทธิที่จะได้รับกระแสเงินสดของสินทรัพย์นั้นได้สิ้นสุดลง หรือได้มีการโอนสิทธิที่จะได้รับกระแสเงินสดของสินทรัพย์นั้น รวมถึงได้มีการโอนความเสี่ยงและผลตอบแทนเกือบทั้งหมดของสินทรัพย์นั้น หรือมีการโอนการควบคุมในสินทรัพย์นั้น แม้ว่าจะไม่มีการโอนหรือไม่ได้คงไว้ซึ่งความเสี่ยงและผลตอบแทนเกือบทั้งหมดของสินทรัพย์นั้น

บริษัทตัดรายการหนี้สินทางการเงินก็ต่อเมื่อได้มีการปฏิบัติตามภาระผูกพันของหนี้สินนั้นแล้ว มีการยกเลิกภาระผูกพันนั้น หรือมีการสิ้นสุดลงของภาระผูกพันนั้น ในกรณีที่มีการเปลี่ยนหนี้สินทางการเงินที่มีอยู่ให้เป็นหนี้สินใหม่จากผู้ให้กู้รายเดียวกันซึ่งมีข้อกำหนดที่แตกต่างกันอย่างมาก หรือมีการแก้ไขข้อกำหนดของหนี้สินที่มีอยู่อย่างเป็นสาระสำคัญ จะถือว่าเป็นการตัดรายการหนี้สินเดิมและรับรู้หนี้สินใหม่ โดยรับรู้ผลแตกต่างของมูลค่าตามบัญชีดังกล่าวในส่วนของกำไรหรือขาดทุน

การหักกลบ

สินทรัพย์ทางการเงินและหนี้สินทางการเงินจะหักกลบกันเพื่อรายงานในงบฐานะการเงินด้วยจำนวนสุทธิก็ต่อเมื่อบริษัทมีสิทธิบังคับใช้ตามกฎหมายในการหักกลบจำนวนเงินรับรู้และบริษัทตั้งใจที่จะชำระด้วยจำนวนเงินสุทธิ  
หรือตั้งใจที่จะรับสินทรัพย์และชำระหนี้สินพร้อมกัน

* 1. **ตราสารอนุพันธ์**

บริษัทรับรู้มูลค่าเริ่มแรกของตราสารอนุพันธ์ด้วยมูลค่ายุติธรรม ณ วันที่ทำสัญญา และวัดมูลค่าในภายหลังด้วยมูลค่ายุติธรรม ณ วันที่ในรายงาน โดยรับรู้การเปลี่ยนแปลงของมูลค่ายุติธรรมในภายหลังในส่วนของกำไรหรือขาดทุน ทั้งนี้ บริษัทแสดงตราสารอนุพันธ์เป็นสินทรัพย์ทางการเงินเมื่อมีมูลค่ายุติธรรมมากกว่าศูนย์ และแสดงเป็นหนี้สินทางการเงินเมื่อมีมูลค่ายุติธรรมน้อยกว่าศูนย์

* 1. **การวัดมูลค่ายุติธรรม**

มูลค่ายุติธรรม หมายถึง ราคาที่คาดว่าจะได้รับจากการขายสินทรัพย์หรือเป็นราคาที่จะต้องจ่ายเพื่อโอนหนี้สินให้ผู้อื่นโดยรายการดังกล่าวเป็นรายการที่เกิดขึ้นในสภาพปกติระหว่างผู้ซื้อและผู้ขาย (ผู้ร่วมในตลาด) ณ วันที่วัดมูลค่า บริษัทใช้ราคาเสนอซื้อขายในตลาดที่มีสภาพคล่องในการวัดมูลค่ายุติธรรมของสินทรัพย์และหนี้สินซึ่งมาตรฐานการรายงานทางการเงินที่เกี่ยวข้องกำหนดให้ต้องวัดมูลค่าด้วยมูลค่ายุติธรรม ยกเว้นในกรณีที่ไม่มีตลาดที่มีสภาพคล่องสำหรับสินทรัพย์หรือหนี้สินที่มีลักษณะเดียวกันหรือไม่สามารถหาราคาเสนอซื้อขายในตลาดที่มีสภาพคล่องได้ บริษัทจะประมาณมูลค่ายุติธรรมโดยใช้เทคนิคการประเมินมูลค่าที่เหมาะสมกับแต่ละสถานการณ์ และพยายามใช้ข้อมูลที่สามารถสังเกตได้ที่เกี่ยวข้องกับสินทรัพย์หรือหนี้สินที่จะวัดมูลค่ายุติธรรมนั้นให้มากที่สุด

ลำดับชั้นของมูลค่ายุติธรรมที่ใช้วัดมูลค่าและเปิดเผยมูลค่ายุติธรรมของสินทรัพย์และหนี้สินในงบการเงินออกเป็นสามระดับตามประเภทของข้อมูลที่นำมาใช้ในการวัดมูลค่ายุติธรรม ดังนี้

ระดับ 1 ใช้ข้อมูลราคาเสนอซื้อขายของสินทรัพย์หรือหนี้สินอย่างเดียวกันในตลาดที่มีสภาพคล่อง

ระดับ 2 ใช้ข้อมูลอื่นที่สามารถสังเกตได้ของสินทรัพย์หรือหนี้สิน ไม่ว่าจะเป็นข้อมูลทางตรงหรือทางอ้อม

ระดับ 3 ใช้ข้อมูลที่ไม่สามารถสังเกตได้ เช่น ข้อมูลเกี่ยวกับกระแสเงินในอนาคตที่กิจการประมาณขึ้น

ทุกวันสิ้นรอบระยะเวลารายงาน บริษัทจะประเมินความจำเป็นในการโอนรายการระหว่างลำดับชั้นของมูลค่ายุติธรรมสำหรับสินทรัพย์และหนี้สินที่ถืออยู่ ณ วันสิ้นรอบระยะเวลารายงานที่มีการวัดมูลค่ายุติธรรมแบบเกิดขึ้นประจำ

มูลค่ายุติธรรมของสินทรัพย์และหนี้สินได้เปิดเผยไว้ในหมายเหตุ 36

#### ประมาณการทางการบัญชีที่สำคัญ ข้อสมมติฐานและการใช้ดุลยพินิจ

ในการจัดทำงบการเงินให้เป็นไปตามมาตรฐานการรายงานทางการเงินและวิธีปฏิบัติทางการบัญชีที่รับรองทั่วไปในประเทศไทยบริษัทต้องอาศัยดุลยพินิจของผู้บริหารในการกำหนดนโยบายการบัญชี การประมาณการและการตั้งข้อสมมติฐานหลายประการ ซึ่งมีผลกระทบต่อการแสดงจำนวนสินทรัพย์และหนี้สิน การเปิดเผยข้อมูลเกี่ยวกับสินทรัพย์และหนี้สินที่อาจเกิดขึ้น ณ วันที่ในงบการเงิน รวมทั้งการแสดงรายได้และค่าใช้จ่ายของรอบระยะเวลารายงาน ถึงแม้ว่าการประมาณการของผู้บริหารได้พิจารณาอย่างสมเหตุสมผลภายใต้เหตุการณ์ ณ ขณะนั้น ผลที่เกิดขึ้นจริงอาจมีความแตกต่างไปจากประมาณการนั้น

ประมาณการและข้อสมมติฐานที่ใช้ในการจัดทำงบการเงินจะได้รับการทบทวนอย่างสม่ำเสมอ การปรับประมาณการทางบัญชีจะบันทึกในงวดบัญชีที่ประมาณการดังกล่าวได้รับการทบทวน หากการปรับประมาณการกระทบเฉพาะงวดนั้นๆ และจะบันทึกในงวดปัจจุบันหรืองวดในอนาคต หากการปรับประมาณการกระทบทั้งงวดปัจจุบันและอนาคต

การประมาณการ ข้อสมมติฐาน และการใช้ดุลยพินิจได้มีการประเมินทบทวนอย่างต่อเนื่องและอยู่บนพื้นฐานของประสบการณ์ในอดีตและปัจจัยอื่นๆ ซึ่งรวมถึงการคาดการณ์ถึงเหตุการณ์ในอนาคตที่เชื่อว่ามีเหตุผลในสถานการณ์ขณะนั้น

การใช้ดุลยพินิจและการประมาณการที่สำคัญ มีดังนี้

**ค่าเผื่อผลขาดทุนด้านเครดิตที่คาดว่าจะเกิดขึ้นของลูกหนี้การค้าและสินทรัพย์ที่เกิดจากสัญญา**

ในการประมาณค่าเผื่อผลขาดทุนด้านเครดิตที่คาดว่าจะเกิดขึ้นของลูกหนี้การค้าและสินทรัพย์ที่เกิดจากสัญญา ฝ่ายบริหารจำเป็นต้องใช้ดุลยพินิจในการประมาณการผลขาดทุนด้านเครดิตที่คาดว่าจะเกิดขึ้นจากลูกหนี้แต่ละราย โดยคำนึงถึงประสบการณ์การเก็บเงินในอดีต อายุของหนี้ที่คงค้างและสภาวะเศรษฐกิจที่คาดการณ์ไว้ของกลุ่มลูกค้าที่มีความเสี่ยงด้านเครดิตที่คล้ายคลึงกัน เป็นต้น ทั้งนี้ ข้อมูลผลขาดทุนด้านเครดิตจากประสบการณ์ในอดีตและการคาดการณ์สภาวะเศรษฐกิจของบริษัทอาจไม่ได้บ่งบอกถึงการผิดสัญญาของลูกค้าที่เกิดขึ้นจริงในอนาคต

**ค่าเผื่อการลดมูลค่าสินค้าคงเหลือ**

บริษัทพิจารณาค่าเผื่อการลดมูลค่าสินค้าจากราคาที่คาดว่าจะขายได้ตามปกติของธุรกิจและตามสภาพปัจจุบันของสินค้าคงเหลือเป็นเกณฑ์ มูลค่าสุทธิที่คาดว่าจะได้รับประมาณจากราคาปกติที่คาดว่าจะขายได้ของธุรกิจหักด้วยค่าใช้จ่ายที่จำเป็นเพื่อให้สินค้านั้นสำเร็จรูปรวมถึงค่าใช้จ่ายในการขาย

**ที่ดิน อาคารและอุปกรณ์ สินทรัพย์สิทธิการใช้ และอสังหาริมทรัพย์เพื่อการลงทุน**

ในการคำนวณค่าเสื่อมราคาของอาคารและอุปกรณ์ สินทรัพย์สิทธิการใช้ และอสังหาริมทรัพย์เพื่อการลงทุน ฝ่ายบริหารได้ทำการประมาณอายุการใช้ประโยชน์และมูลค่าคงเหลือเมื่อเลิกใช้งานของสินทรัพย์ดังกล่าวและได้ทบทวนอายุการใช้ประโยชน์และมูลค่าคงเหลือใหม่หากมีการเปลี่ยนแปลงเกิดขึ้น

นอกจากนี้ ฝ่ายบริหารได้สอบทานการด้อยค่าของที่ดิน อาคารและอุปกรณ์ สินทรัพย์สิทธิการใช้ และอสังหาริมทรัพย์เพื่อการลงทุน ในแต่ละช่วงเวลาและบันทึกขาดทุนจากการด้อยค่าหากคาดว่ามูลค่าที่คาดว่าจะได้รับคืนต่ำกว่ามูลค่าตามบัญชีของสินทรัพย์นั้นในการนี้ฝ่ายบริหารจำเป็นต้องใช้ดุลยพินิจที่เกี่ยวข้องกับการคาดการณ์รายได้และค่าใช้จ่ายในอนาคตซึ่งเกี่ยวเนื่องกับสินทรัพย์นั้น

**ประมาณการลดหนี้และประมาณการต้นทุนสินค้ารับคืน**

ประมาณการลดหนี้ที่เกิดจากการรับคืนสินค้าประมาณขึ้นโดยพิจารณาจากอัตรายอดรับคืนเทียบกับยอดขายในอดีตโดยถัวเฉลี่ยและประมาณการต้นทุนสินค้ารับคืนคำนวณจากอัตราต้นทุนขายถัวเฉลี่ยคูณกับยอดประมาณการลดหนี้จากการรับคืนสินค้า

**สัญญาเช่า**

ในการพิจารณาว่าสัญญาเป็นสัญญาเช่าหรือประกอบด้วยสัญญาเช่าหรือไม่ ฝ่ายบริหารได้ใช้ดุลยพินิจในการประเมินเงื่อนไขและรายละเอียดของสัญญา เพื่อประเมินว่าสัญญานั้นให้สิทธิในการควบคุมการใช้สินทรัพย์ที่ระบุหรือไม่

**สินทรัพย์ภาษีเงินได้รอการตัดบัญชี**

บริษัทจะรับรู้สินทรัพย์ภาษีเงินได้รอการตัดบัญชีสำหรับผลแตกต่างชั่วคราวที่ใช้หักภาษีและขาดทุนทางภาษีที่ไม่ได้ใช้  
เมื่อมีความเป็นไปได้ค่อนข้างแน่ว่าบริษัทจะมีกำไรทางภาษีในอนาคตเพียงพอที่จะใช้ประโยชน์จากผลแตกต่างชั่วคราวและขาดทุนนั้น ในการนี้ ฝ่ายบริหารจำเป็นต้องประมาณการว่าบริษัทควรรับรู้จำนวนสินทรัพย์ภาษีเงินได้รอการตัดบัญชี  
เป็นจำนวนเท่าใด โดยพิจารณาถึงจำนวนกำไรทางภาษีที่คาดว่าจะเกิดในอนาคตในแต่ละช่วงเวลา

**ผลประโยชน์หลังออกจากงานของพนักงานตามโครงการผลประโยชน์ที่กำหนดไว้**

หนี้สินตามโครงการผลประโยชน์หลังออกจากงานของพนักงานประมาณขึ้นตามหลักคณิตศาสตร์ประกันภัยซึ่งต้องอาศัย ข้อสมมติฐานต่างๆในการประมาณการนั้น เช่น อัตราคิดลด อัตราการขึ้นเงินเดือนในอนาคต อัตรามรณะ และอัตราการเปลี่ยนแปลงในจำนวนพนักงาน เป็นต้น

มูลค่าปัจจุบันของภาระผูกพันผลประโยชน์หลังออกจากงานของพนักงานขึ้นอยู่กับหลายปัจจัยที่ใช้ในการคำนวณตามหลักคณิตศาสตร์ประกันภัยโดยมีข้อสมมติฐานหลายตัว รวมถึงข้อสมมติฐานเกี่ยวกับอัตราคิดลด การเปลี่ยนแปลงของ  
ข้อสมมติฐานเหล่านี้จะส่งผลกระทบต่อมูลค่าของภาระผูกพันผลประโยชน์หลังออกจากงานของพนักงาน บริษัทพิจารณาอัตราคิดลดที่เหมาะสมในแต่ละปี ซึ่งได้แก่อัตราดอกเบี้ยที่ควรจะใช้ในการกำหนดมูลค่าปัจจุบันของประมาณการกระแสเงินสดที่คาดว่าจะต้องจ่ายภาระผูกพันผลประโยชน์หลังออกจากงานของพนักงาน ในการพิจารณาอัตราคิดลดที่เหมาะสมบริษัทพิจารณาใช้อัตราผลตอบแทนในตลาดของพันธบัตรรัฐบาล ซึ่งเป็นสกุลเงินเดียวกับสกุลเงินที่ต้องจ่ายชำระผลประโยชน์เมื่อเกษียณอายุ และมีอายุครบกำหนดใกล้เคียงกับระยะเวลาที่ต้องจ่ายชำระภาระผูกพันผลประโยชน์หลังออกจากงานของพนักงานที่เกี่ยวข้อง

บริษัทได้พิจารณาวิเคราะห์ความอ่อนไหวของข้อสมมติฐานหลักสำหรับภาระผูกพันผลประโยชน์หลังออกจากงานของพนักงาน โดยอ้างอิงกับสถานการณ์ปัจจุบันในตลาด

**รายได้จากสัญญาที่ทำกับลูกค้า**

การระบุภาระที่ต้องปฏิบัติ

ในการระบุภาระที่ต้องปฏิบัติในการส่งมอบสินค้าหรือบริการให้กับลูกค้า ฝ่ายบริหารจำเป็นต้องใช้ดุลยพินิจในการประเมินเงื่อนไขและรายละเอียดของสัญญาที่ทำกับลูกค้าเพื่อพิจารณาว่าสินค้าหรือบริการแต่ละรายการถือเป็นภาระที่แยกจากกันหรือไม่ กล่าวคือ บริษัทจะบันทึกสินค้าหรือบริการแต่ละรายการแยกจากกัน ก็ต่อเมื่อสินค้าหรือบริการดังกล่าวสามารถระบุได้ว่าแยกจากสินค้าหรือบริการอื่นในสัญญา และลูกค้าได้รับประโยชน์จากสินค้าหรือบริการนั้น

การกำหนดจังหวะเวลาของการรับรู้รายได้

ในการกำหนดจังหวะเวลาของการรับรู้รายได้ ฝ่ายบริหารจำเป็นต้องใช้ดุลยพินิจในการประเมินเงื่อนไขและรายละเอียดของสัญญาที่ทำกับลูกค้าเพื่อพิจารณาว่าภาระที่ต้องปฏิบัตินั้นเสร็จสิ้นตลอดช่วงเวลาหนึ่งหรือเสร็จสิ้น ณ เวลาใดเวลาหนึ่ง ทั้งนี้ บริษัทจะรับรู้รายได้ตลอดช่วงเวลาหนึ่ง เมื่อเป็นไปตามเงื่อนไขข้อใดข้อหนึ่งต่อไปนี้

* ลูกค้าได้รับและใช้ประโยชน์จากผลของการปฏิบัติงานของบริษัทในขณะที่กิจการปฏิบัติงาน
* การปฏิบัติงานของบริษัทก่อให้เกิดสินทรัพย์ที่ลูกค้าควบคุมในขณะที่สร้างสินทรัพย์ดังกล่าว หรือ
* การปฏิบัติงานของบริษัทไม่ก่อให้เกิดสินทรัพย์ที่บริษัทสามารถนำไปใช้ประโยชน์อื่นได้ และบริษัทมีสิทธิในการรับชำระสำหรับการปฏิบัติงานที่เสร็จสิ้นถึงปัจจุบัน

ในกรณีที่ไม่เข้าเงื่อนไขข้างต้น บริษัทจะรับรู้รายได้ ณ เวลาใดเวลาหนึ่ง ฝ่ายบริหารจำเป็นต้องใช้ดุลยพินิจในการประเมินว่าภาระที่ต้องปฏิบัตินั้นได้เสร็จสิ้นลงเมื่อใด

**ประมาณการต้นทุนงานโครงการ**

บริษัทประมาณการต้นทุนการทำงานของแต่ละโครงการจากรายละเอียดของแบบสินทรัพย์และนำมาคำนวณจำนวนและ  
มูลค่าวัสดุที่ต้องใช้ในโครงการดังกล่าว รวมถึงค่าแรง และค่าใช้จ่ายอื่นๆที่เกี่ยวกับการก่อสร้างที่ปันส่วนอย่างมีระบบที่ต้องใช้ในการให้บริการการสร้างสินทรัพย์จนเสร็จ ประกอบกับการพิจารณาถึงแนวโน้มของการเปลี่ยนแปลงราคาวัสดุ ค่าแรง และค่าใช้จ่ายอื่นๆ บริษัทจะทำการทบทวนประมาณการต้นทุนอย่างสม่ำเสมอและทุกคราวที่มีการเปลี่ยนขอบเขตการให้บริการ หรือเมื่อต้นทุนที่เกิดขึ้นจริงแตกต่างจากประมาณการต้นทุนอย่างเป็นสาระสำคัญ

#### รายการบัญชีกับบุคคลและกิจการที่เกี่ยวข้องกัน

* 1. **ลักษณะความสัมพันธ์และนโยบายในการกำหนดราคา**

|  | ลักษณะความสัมพันธ์ |
| --- | --- |
| กิจการที่เกี่ยวข้องกัน |  |
| บริษัท ชีต้าร์ เอ็นยิเนียริ่ง ซิสเต็มส์ จำกัด | กรรมการและผู้ถือหุ้นร่วมกัน |
| ห้างหุ้นส่วนสามัญเพาเวอร์ โกลว์ | กรรมการและผู้ถือหุ้นร่วมกัน |
| บริษัท เอ็ม ไลน์ เอ็นจิเนียริ่ง จำกัด | กิจการที่มีกรรมการเป็นบุคคล  ในครอบครัวของผู้บริหารของบริษัท |
| บุคคลที่เกี่ยวข้องกัน | กรรมการและผู้ถือหุ้นบริษัทและญาติสนิทของกรรมการ และผู้ถือหุ้นบริษัท |

นโยบายการกำหนดราคาระหว่างกัน มีดังนี้

|  |  |
| --- | --- |
|  | นโยบายราคา |
| รายได้จากการขายสินค้าและการให้บริการ | ราคาทุนบวกกำไรส่วนเพิ่ม |
| ขายสินทรัพย์ | ราคาที่ตกลงร่วมกัน |
| ค่าเช่า | ราคาที่ตกลงร่วมกันตามสัญญา |
| การค้ำประกัน | ไม่คิดค่าธรรมเนียม |

* 1. **ยอดคงเหลือที่สำคัญระหว่างบริษัท บุคคลและกิจการที่เกี่ยวข้องกัน**

ยอดคงเหลือที่สำคัญระหว่างบริษัท บุคคลและกิจการที่เกี่ยวข้องกันซึ่งแสดงในงบฐานะการเงิน ณ วันที่ 31 ธันวาคม มีดังนี้

|  | บาท | |
| --- | --- | --- |
|  | 2568 | 2567 |
| **ลูกหนี้การค้า (หมายเหตุ 8)** |  |  |
| กิจการที่เกี่ยวข้องกัน | 161,718 | - |
| **ลูกหนี้เงินประกันผลงาน (หมายเหตุ 8)** |  |  |
| กิจการที่เกี่ยวข้องกัน | 33,391 | - |

|  | บาท | |
| --- | --- | --- |
|  | 2568 | 2567 |
| **สินทรัพย์สิทธิการใช้** |  |  |
| กิจการที่เกี่ยวข้องกัน | 5,371,526 | 5,730,370 |
| **หนี้สินที่เกิดจากสัญญา** |  |  |
| บุคคลที่เกี่ยวข้องกัน | 15,333 | - |
| **หนี้สินตามสัญญาเช่า** |  |  |
| กิจการที่เกี่ยวข้องกัน | 6,114,174 | 6,290,995 |

* 1. **รายได้และค่าใช้จ่ายที่สำคัญระหว่างบริษัท บุคคลและกิจการที่เกี่ยวข้องกัน**

รายได้และค่าใช้จ่ายที่สำคัญระหว่างบริษัท บุคคลและกิจการที่เกี่ยวข้องกันสำหรับปีสิ้นสุดวันที่ 31 ธันวาคม มีดังนี้

|  | บาท | |
| --- | --- | --- |
|  | 2568 | 2567 |
| **รายได้จากการขายและการให้บริการ** |  |  |
| กิจการที่เกี่ยวข้องกัน | 586,013 | 20,000 |
| บุคคลที่เกี่ยวข้องกัน | 230,367 | - |
| รวม | 816,380 | 20,000 |
| **รายได้จากการจำหน่ายสินทรัพย์ \*** |  |  |
| บุคคลที่เกี่ยวข้องกัน | 1,028,037 | - |
| **ค่าเสื่อมราคา - สินทรัพย์สิทธิการใช้** |  |  |
| กิจการที่เกี่ยวข้องกัน | 636,638 | 612,804 |
| **ดอกเบี้ยจ่าย** |  |  |
| กิจการที่เกี่ยวข้องกัน | 320,174 | 260,989 |
| **ค่าตอบแทนกรรมการและผู้บริหาร** |  |  |
| ผลประโยชน์ระยะสั้น | 17,293,921 | 13,926,350 |
| ผลประโยชน์หลังออกจากงาน | 1,255,919 | 1,239,471 |
| รวม | 18,549,840 | 15,165,821 |

\* จำนวนรายได้จากการจำหน่ายสินทรัพย์ข้างต้น แสดงด้วยมูลค่าที่ขายให้กับบุคคลที่เกี่ยวข้องกัน ซึ่งเป็นส่วนหนึ่งในการคำนวณกำไรขาดทุนจากการจำหน่ายสินทรัพย์

#### เงินสดและรายการเทียบเท่าเงินสด

|  |  |  |
| --- | --- | --- |
|  | บาท | |
|  | 2568 | 2567 |
| เงินสด | 192,545 | 118,618 |
| เงินฝากสถาบันการเงินประเภทกระแสรายวัน | 35,606,910 | 23,653,797 |
| เงินฝากสถาบันการเงินประเภทออมทรัพย์ | 224,198 | 1,162,222 |
| เช็คถึงกำหนดชำระแต่ยังไม่ได้นำฝาก | 1,019,716 | 2,337,782 |
| รวมเงินสดและรายการเทียบเท่าเงินสด | 37,043,369 | 27,272,419 |

ณ วันที่ 31 ธันวาคม 2568 และ 2567 เงินฝากสถาบันการเงินประเภทออมทรัพย์ มีอัตราดอกเบี้ยร้อยละ 0.20 ต่อปี และ 0.15 - 0.40 ต่อปี ตามลำดับ

#### ลูกหนี้การค้าและลูกหนี้หมุนเวียนอื่น

ลูกหนี้การค้าและลูกหนี้หมุนเวียนอื่น ณ วันที่ 31 ธันวาคม มีดังนี้

|  | บาท | |
| --- | --- | --- |
|  | 2568 | 2567 |
| ลูกหนี้การค้า : |  |  |
| ลูกหนี้การค้า - กิจการที่เกี่ยวข้องกัน ( หมายเหตุ 6.2 ) | 161,718 | - |
| ลูกหนี้การค้า - กิจการอื่น | 191,633,875 | 225,443,212 |
| เช็ครับลงวันที่ล่วงหน้า - กิจการอื่น | 19,176,600 | 16,415,013 |
| รวมลูกหนี้การค้า | 210,972,193 | 241,858,225 |
| หัก ค่าเผื่อผลขาดทุนด้านเครดิตที่คาดว่าจะเกิดขึ้น | (42,465,080) | (31,681,774) |
| ลูกหนี้การค้า - สุทธิ | 168,507,113 | 210,176,451 |
| ลูกหนี้หมุนเวียนอื่น : |  |  |
| ลูกหนี้ส่วนลดรับ | 1,154,159 | 1,120,674 |
| ค่าใช้จ่ายจ่ายล่วงหน้า | 3,464,432 | 2,631,679 |
| ลูกหนี้สรรพากร | 47,970 | - |
| ลูกหนี้อื่น | 645,182 | 561,976 |
| เงินมัดจำอื่นๆ | 1,199,649 | 2,004,975 |
| ลูกหนี้เงินประกันผลงาน - กิจการที่เกี่ยวข้องกัน ( หมายเหตุ 6.2 ) | 33,391 | - |
| ลูกหนี้เงินประกันผลงาน - กิจการอื่น | 2,722,700 | 4,232,936 |
| เงินจ่ายล่วงหน้าค่าสินค้าและบริการ | 4,669,849 | 6,194,338 |
| รวมลูกหนี้หมุนเวียนอื่น | 13,937,332 | 16,746,578 |
| หัก ค่าเผื่อผลขาดทุนด้านเครดิตที่คาดว่าจะเกิดขึ้น | (2,467,847) | (1,833,457) |
| ลูกหนี้หมุนเวียนอื่น - สุทธิ | 11,469,485 | 14,913,121 |
| รวมลูกหนี้การค้าและลูกหนี้หมุนเวียนอื่น | 179,976,598 | 225,089,572 |

ลูกหนี้การค้า - กิจการที่เกี่ยวข้องกัน แยกตามอายุหนี้ที่ค้างชำระได้ดังนี้

|  | บาท | |
| --- | --- | --- |
|  | 2568 | 2567 |
| เกินกำหนดชำระ |  |  |
| 3 - 6 เดือน | 119,774 | - |
| 6 - 12 เดือน | 41,944 | - |
| รวมลูกหนี้การค้า - กิจการที่เกี่ยวข้องกัน | 161,718 | - |

ลูกหนี้การค้า - กิจการอื่น แยกตามอายุหนี้ที่ค้างชำระได้ดังนี้

|  | บาท | |
| --- | --- | --- |
|  | 2568 | 2567 |
| ยังไม่ถึงกำหนดชำระ | 104,469,583 | 121,273,197 |
| เกินกำหนดชำระ |  |  |
| น้อยกว่า 3 เดือน | 53,740,721 | 70,432,110 |
| 3 - 6 เดือน | 3,227,637 | 15,901,708 |
| 6 - 12 เดือน | 8,288,971 | 7,412,971 |
| มากกว่า 12 เดือน | 41,083,563 | 26,838,239 |
| รวมลูกหนี้การค้า - กิจการอื่น | 210,810,475 | 241,858,225 |

การเปลี่ยนแปลงของบัญชีค่าเผื่อผลขาดทุนด้านเครดิตที่คาดว่าจะเกิดขึ้นของลูกหนี้การค้าและลูกหนี้หมุนเวียนอื่น  
ณ วันที่ 31 ธันวาคม มีรายละเอียดดังนี้

|  | บาท | |
| --- | --- | --- |
|  | 2568 | 2567 |
| มูลค่าตามบัญชีสุทธิ ณ วันต้นปี | 33,515,231 | 20,547,658 |
| ผลขาดทุนด้านเครดิตที่คาดว่าจะเกิดขึ้น | 13,785,112 | 12,967,573 |
| ตัดหนี้สูญ | (2,367,416) | - |
| มูลค่าตามบัญชีสุทธิ ณ วันสิ้นปี | 44,932,927 | 33,515,231 |

ในระหว่างปีสิ้นสุดวันที่ 31 ธันวาคม 2568 บริษัทมีการตัดหนี้สูญลูกหนี้การค้า จำนวน 2.37 ล้านบาท (2567 : ไม่มี)

บริษัทไม่ได้มีการเปลี่ยนแปลงวิธีที่ใช้ในการประมาณการและสมมติฐานสำคัญระหว่างรอบระยะเวลารายงานปัจจุบันกำหนดระยะเวลาการชำระหนี้ตามปกติของลูกหนี้การค้าที่กำหนดไว้มีระยะเวลาตั้งแต่ 7 - 120 วัน หลังจากวันที่บริษัทมีสิทธิที่จะเรียกชำระค่าสินค้าหรือบริการที่โอนให้กับลูกค้าแล้ว

ณ วันที่ 31 ธันวาคม 2568 และ 2567 บริษัทไม่มีรายการลูกหนี้การค้าที่นำไปขายลดแบบไล่เบี้ยกับสถาบันการเงิน

บริษัทรับรู้ค่าเผื่อผลขาดทุนสำหรับลูกหนี้การค้าด้วยจำนวนที่เท่ากับผลขาดทุนด้านเครดิตที่คาดว่าจะเกิดขึ้นตลอดอายุ   
ผลขาดทุนด้านเครดิตที่คาดว่าจะเกิดขึ้นกับลูกหนี้การค้าประมาณการโดยใช้ตารางการตั้งสำรองซึ่งขึ้นอยู่กับข้อมูล  
ผลขาดทุนด้านเครดิตจากประสบการณ์ในอดีตของลูกหนี้ และการวิเคราะห์ฐานะการเงินของลูกหนี้ในปัจจุบัน

ตารางต่อไปนี้แสดงรายละเอียดความเสี่ยงของลูกหนี้การค้าและลูกหนี้หมุนเวียนอื่น ณ วันที่ 31 ธันวาคม 2568 ตามตารางการตั้งค่าเผื่อผลขาดทุนด้านเครดิตที่คาดว่าจะเกิดขึ้นของบริษัทเป็นดังนี้

|  | หน่วย : ล้านบาท | | | | | | | |
| --- | --- | --- | --- | --- | --- | --- | --- | --- |
|  | ลูกหนี้การค้าและลูกหนี้หมุนเวียนอื่น - จำนวนวันที่เกินกำหนดชำระ | | | | | | | |
|  | ยังไม่ถึง กำหนดชำระ | น้อยกว่า  3 เดือน | 3 - 6  เดือน | 6 - 12  เดือน | มากกว่า  12 เดือน | รวม | การประเมิน  รายลูกหนี้ | รวม |
| ลูกหนี้การค้า |  |  |  |  |  |  |  |  |
| อัตราผลขาดทุนด้านเครดิตที่คาดว่าจะเกิดขึ้น (ร้อยละ) | 0.26 | 1.03 - 1.16 | 11.62 - 12.04 | 29.60 - 30.72 | 68.78 - 82.62 |  |  |  |
| ลูกหนี้การค้า | 104.03 | 51.14 | 2.41 | 2.08 | 6.45 | 166.11 | 44.86 | 210.97 |
| ผลขาดทุนด้านเครดิตที่คาดว่าจะเกิดขึ้นตลอดอายุ | (0.27) | (0.54) | (0.29) | (0.62) | (4.76) | (6.48) | (35.98) | (42.46) |
| ลูกหนี้การค้า - สุทธิ | 103.76 | 50.60 | 2.12 | 1.46 | 1.69 | 159.63 | 8.88 | 168.51 |
|  |  |  |  |  |  |  |  |  |
| ลูกหนี้หมุนเวียนอื่น |  |  |  |  |  |  |  |  |
| อัตราผลขาดทุนด้านเครดิต ที่คาดว่าจะเกิดขึ้น (ร้อยละ) | 0.26 | 1.41 | 15.86 | 28.57 | 95.82 |  |  |  |
| ลูกหนี้หมุนเวียนอื่น | 0.17 | 0.08 | 0.04 | 0.32 | 0.75 | 1.36 | 1.73 | 3.09 |
| ผลขาดทุนด้านเครดิตที่คาดว่าจะเกิดขึ้นตลอดอายุ | - | - | (0.01) | (0.09) | (0.72) | (0.82) | (1.64) | (2.46) |
| ลูกหนี้หมุนเวียนอื่น - สุทธิ | 0.17 | 0.08 | 0.03 | 0.23 | 0.03 | 0.54 | 0.09 | 0.63 |

ตารางต่อไปนี้แสดงรายละเอียดความเสี่ยงของลูกหนี้การค้าและลูกหนี้หมุนเวียนอื่น ณ วันที่ 31 ธันวาคม 2567 ตามตารางการตั้งค่าเผื่อผลขาดทุนด้านเครดิตที่คาดว่าจะเกิดขึ้นของบริษัทเป็นดังนี้

|  | หน่วย : ล้านบาท | | | | | | | |
| --- | --- | --- | --- | --- | --- | --- | --- | --- |
|  | ลูกหนี้การค้าและลูกหนี้หมุนเวียนอื่น - จำนวนวันที่เกินกำหนดชำระ | | | | | | | |
|  | ยังไม่ถึง กำหนดชำระ | น้อยกว่า  3 เดือน | 3 - 6  เดือน | 6 - 12  เดือน | มากกว่า  12 เดือน | รวม | การประเมินรายลูกหนี้ | รวม |
| ลูกหนี้การค้า |  |  |  |  |  |  |  |  |
| อัตราผลขาดทุนด้านเครดิตที่คาดว่าจะเกิดขึ้น (ร้อยละ) | 0.42 | 2.12 - 2.78 | 19.97 - 22.32 | 34.76 - 37.59 | 65.92 - 77.26 |  |  |  |
| ลูกหนี้การค้า | 116.39 | 67.69 | 14.12 | 2.57 | 14.58 | 215.35 | 26.51 | 241.86 |
| ผลขาดทุนด้านเครดิตที่คาดว่าจะเกิดขึ้นตลอดอายุ | (0.48) | (1.85) | (2.82) | (0.90) | (11.18) | (17.23) | (14.45) | (31.68) |
| ลูกหนี้การค้า - สุทธิ | 115.91 | 65.84 | 11.30 | 1.67 | 3.40 | 198.12 | 12.06 | 210.18 |
|  |  |  |  |  |  |  |  |  |
| ลูกหนี้หมุนเวียนอื่น |  |  |  |  |  |  |  |  |
| อัตราผลขาดทุนด้านเครดิตที่คาดว่าจะเกิดขึ้น (ร้อยละ) | 0.42 | 9.31 | 19.66 | 36.11 | 89.22 |  |  |  |
| ลูกหนี้หมุนเวียนอื่น | 1.09 | 0.88 | 0.34 | 0.06 | 1.86 | 4.23 | - | 4.23 |
| ผลขาดทุนด้านเครดิตที่คาดว่าจะเกิดขึ้นตลอดอายุ | - | (0.08) | (0.07) | (0.02) | (1.66) | (1.83) | - | (1.83) |
| ลูกหนี้หมุนเวียนอื่น - สุทธิ | 1.09 | 0.80 | 0.27 | 0.04 | 0.20 | 2.40 | - | 2.40 |

#### สินทรัพย์ที่เกิดจากสัญญา

สินทรัพย์ที่เกิดจากสัญญา ณ วันที่ 31 ธันวาคม มีดังนี้

|  |  |  |
| --- | --- | --- |
|  | บาท | |
|  | 2568 | 2567 |
| รายได้ที่ยังไม่เรียกชำระ | 35,288,867 | 12,083,408 |
| หัก ค่าเผื่อผลขาดทุนด้านเครดิตที่คาดว่าจะเกิดขึ้น | (175,000) | (1,112,986) |
| รวมสินทรัพย์ที่เกิดจากสัญญา - สุทธิ | 35,113,867 | 10,970,422 |

สินทรัพย์ที่เกิดจากสัญญา (รายได้ที่ยังไม่เรียกชำระ) แยกตามระยะเวลาได้ดังนี้

|  | บาท | |
| --- | --- | --- |
|  | 2568 | 2567 |
| น้อยกว่า 3 เดือน | 16,905,040 | 8,103,172 |
| 3 - 6 เดือน | 14,811,004 | 1,093,478 |
| 6 - 12 เดือน | 1,900,665 | 1,718,422 |
| มากกว่า 12 เดือน | 1,672,158 | 1,168,336 |
| รวมสินทรัพย์ที่เกิดจากสัญญา | 35,288,867 | 12,083,408 |

การเปลี่ยนแปลงของบัญชีค่าเผื่อผลขาดทุนด้านเครดิตที่คาดว่าจะเกิดขึ้นของสินทรัพย์ที่เกิดจากสัญญา (รายได้ที่ยังไม่เรียกชำระ) ณ วันที่ 31 ธันวาคม มีรายละเอียดดังนี้

|  |  |  |
| --- | --- | --- |
|  | บาท | |
|  | 2568 | 2567 |
| มูลค่าตามบัญชีสุทธิ ณ วันต้นปี | 1,112,986 | 85,916 |
| ผลขาดทุนด้านเครดิตที่คาดว่าจะเกิดขึ้น | - | 1,059,024 |
| กลับรายการ | (404,382) | (31,954) |
| ตัดหนี้สูญ | (533,604) | - |
| มูลค่าตามบัญชีสุทธิ ณ วันสิ้นปี | 175,000 | 1,112,986 |

ในระหว่างปีสิ้นสุดวันที่ 31 ธันวาคม 2568 บริษัทมีการตัดหนี้สูญสินทรัพย์ที่เกิดจากสัญญา จำนวน 0.53 ล้านบาท   
(2567 : ไม่มี)

ณ วันที่ 31 ธันวาคม 2568 บริษัทมียอดคงเหลือของรายได้ที่ยังไม่ได้เรียกชำระจำนวน 35.29 ล้านบาท ที่คาดว่าจะเรียกชำระภายในหนึ่งปีจำนวน 35.11 ล้านบาท และส่วนที่คาดว่าจะเรียกชำระเกิน 1 ปี จำนวน 0.18 ล้านบาท ตามลำดับ   
(ณ วันที่ 31 ธันวาคม 2567 บริษัทมียอดคงเหลือของรายได้ที่ยังไม่ได้เรียกชำระ จำนวน 12.08 ล้านบาท ที่คาดว่าจะเรียกชำระภายในหนึ่งปีจำนวน 10.97 ล้านบาท และส่วนที่คาดว่าจะเรียกชำระเกิน 1 ปี จำนวน 1.11 ล้านบาท)

#### เงินให้กู้ยืมระยะสั้น

การเปลี่ยนแปลงของเงินให้กู้ยืมระยะสั้นแก่พนักงาน สำหรับปีสิ้นสุดวันที่ 31 ธันวาคม มีดังนี้

|  |  |  |
| --- | --- | --- |
|  | บาท | |
|  | 2568 | 2567 |
| ยอดคงเหลือ ณ วันต้นปี | 172,333 | 186,667 |
| ให้กู้เพิ่มในระหว่างปี | 220,000 | 295,000 |
| รับชำระในระหว่างปี | (256,500) | (309,334) |
| ยอดคงเหลือ ณ วันสิ้นปี | 135,833 | 172,333 |

ณ วันที่ 31 ธันวาคม 2568 และ 2567 เงินให้กู้ยืมระยะสั้นเพื่อเป็นสวัสดิการแก่พนักงานดังกล่าว ไม่มีหลักประกัน มีอัตราดอกเบี้ยร้อยละ 5 ต่อปี และมีกำหนดชำระคืนภายใน 1 ปี

#### สินค้าคงเหลือ

|  |  |  |  |  |  |  |
| --- | --- | --- | --- | --- | --- | --- |
|  | บาท | | | | | |
|  | ราคาทุน | | ค่าเผื่อการลดมูลค่า  สินค้าคงเหลือ | | สินค้าคงเหลือ - สุทธิ | |
|  | 2568 | 2567 | 2568 | 2567 | 2568 | 2567 |
| วัตถุดิบและ  วัสดุประกอบการ | - | 59,797 | - | - | - | 59,797 |
| งานระหว่างทำ | - | 912,799 | - | - | - | 912,799 |
| สินค้าสำเร็จรูป | 268,926,755 | 231,343,911 | (16,323,490) | (12,599,557) | 252,603,265 | 218,744,354 |
| สินค้าระหว่างทาง | 19,605,806 | 26,970,916 | - | - | 19,605,806 | 26,970,916 |
| รวม | 288,532,561 | 259,287,423 | (16,323,490) | (12,599,557) | 272,209,071 | 246,687,866 |

ต้นทุนขายและการให้บริการที่รับรู้ในส่วนของกำไรหรือขาดทุนสำหรับปีสิ้นสุดวันที่ 31 ธันวาคม มีดังนี้

|  |  |  |
| --- | --- | --- |
|  | บาท | |
|  | 2568 | 2567 |
| ต้นทุนขายและให้บริการ | 611,610,871 | 667,667,657 |
| รับรู้ค่าเผื่อการลดมูลค่าสินค้าคงเหลือ | 3,723,933 | 3,399,853 |
| รวม | 615,334,804 | 671,067,510 |

#### สิทธิในสินค้าที่จะได้รับคืน / ประมาณการหนี้สินระยะสั้น

รายการเคลื่อนไหวของสิทธิในสินค้าที่จะได้รับคืน แสดงได้ดังนี้

|  |  |  |
| --- | --- | --- |
|  | บาท | |
|  | สิทธิในสินค้าที่จะได้รับคืน | |
|  | 2568 | 2567 |
| **สำหรับปีสิ้นสุดวันที่ 31 ธันวาคม** |  |  |
| ยอดคงเหลือ ณ วันต้นปี | 269,485 | 369,464 |
| ตั้งประมาณการเพิ่มในระหว่างปี | 192,289 | - |
| กลับรายการ | - | (34,973) |
| รับคืน | (214,383) | (65,006) |
| ยอดคงเหลือ ณ วันสิ้นปี | 247,391 | 269,485 |

รายการเคลื่อนไหวของประมาณการหนี้สินระยะสั้น แสดงได้ดังนี้

|  |  |  |  |
| --- | --- | --- | --- |
|  | บาท | | |
|  | ประมาณการ  หนี้สินรับคืน | ประมาณการรับประกันสินค้า | รวม |
| **สำหรับปีสิ้นสุดวันที่ 31 ธันวาคม 2568** |  |  |  |
| ยอดคงเหลือ ณ วันต้นปี | 374,285 | 379,090 | 753,375 |
| ตั้งประมาณการเพิ่มในระหว่างปี | 304,194 | 264,510 | 568,704 |
| รับคืน | (334,879) | - | (334,879) |
| ลดลงในระหว่างปี | - | (337,452) | (337,452) |
| ยอดคงเหลือ ณ วันสิ้นปี | 343,600 | 306,148 | 649,748 |

|  |  |  |  |
| --- | --- | --- | --- |
|  | บาท | | |
|  | ประมาณการ  หนี้สินรับคืน | ประมาณการรับประกันสินค้า | รวม |
| **สำหรับปีสิ้นสุดวันที่ 31 ธันวาคม 2567** |  |  |  |
| ยอดคงเหลือ ณ วันต้นปี | 486,137 | 581,200 | 1,067,337 |
| กลับรายการ | (6,048) | (126,663) | (132,711) |
| รับคืน | (105,804) | - | (105,804) |
| ลดลงในระหว่างปี | - | (75,447) | (75,447) |
| ยอดคงเหลือ ณ วันสิ้นปี | 374,285 | 379,090 | 753,375 |

#### สินทรัพย์ทางการเงินหมุนเวียนอื่น / หนี้สินทางการเงินหมุนเวียนอื่น

สินทรัพย์ทางการเงินหมุนเวียนอื่นและหนี้สินทางการเงินหมุนเวียนอื่น ณ วันที่31 ธันวาคม มีดังนี้

|  |  |  |  |
| --- | --- | --- | --- |
|  | บาท | | |
|  | 31 ธันวาคม 2568 | | |
|  | วัดมูลค่าวิธีราคาทุนตัดจำหน่าย | วัดมูลค่ายุติธรรมผ่านกำไรขาดทุน | รวม |
| **สินทรัพย์ทางการเงินหมุนเวียนอื่น** |  |  |  |
| เงินฝากประจำ (6 - 12 เดือน) | 561,170 | - | 561,170 |
| เงินลงทุนในหน่วยลงทุน | - | 61,819,813 | 61,819,813 |
| ตราสารทุนของบริษัทจดทะเบียน | - | 46,989 | 46,989 |
| สินทรัพย์ตราสารอนุพันธ์ - สัญญาซื้อขาย เงินตราต่างประเทศล่วงหน้า | - | 62,119 | 62,119 |
| รวมสินทรัพย์ทางการเงินหมุนเวียนอื่น | 561,170 | 61,928,921 | 62,490,091 |
| **หนี้สินทางการเงินหมุนเวียนอื่น** |  |  |  |
| หนี้สินตราสารอนุพันธ์ - สัญญาซื้อขาย  เงินตราต่างประเทศล่วงหน้า | - | 148,323 | 148,323 |

|  |  |  |  |
| --- | --- | --- | --- |
|  | บาท | | |
|  | 31 ธันวาคม 2567 | | |
|  | วัดมูลค่าวิธีราคาทุนตัดจำหน่าย | วัดมูลค่ายุติธรรมผ่านกำไรขาดทุน | รวม |
| **สินทรัพย์ทางการเงินหมุนเวียนอื่น** |  |  |  |
| เงินฝากประจำ (6 - 12 เดือน) | 343,575 | - | 343,575 |
| เงินลงทุนในหน่วยลงทุน | - | 522 | 522 |
| ตราสารทุนของบริษัทจดทะเบียน | - | 43,260 | 43,260 |
| รวมสินทรัพย์ทางการเงินหมุนเวียนอื่น | 343,575 | 43,782 | 387,357 |
| **หนี้สินทางการเงินหมุนเวียนอื่น** |  |  |  |
| หนี้สินตราสารอนุพันธ์ - สัญญาซื้อขาย  เงินตราต่างประเทศล่วงหน้า | - | 1,068,456 | 1,068,456 |

การเปลี่ยนแปลงของเงินลงทุนในหน่วยลงทุนสามารถวิเคราะห์ได้ดังนี้

|  |  |  |
| --- | --- | --- |
|  | บาท | |
|  | 2568 | 2567 |
| ยอดคงเหลือต้นปี | 522 | 510 |
| เพิ่มระหว่างปี | 61,773,443 | - |
| กำไรที่ยังไม่เกิดขึ้นจากการเปลี่ยนเป็นมูลค่ายุติธรรมของเงินลงทุนระหว่างปี | 45,848 | 12 |
| ยอดคงเหลือปลายปี | 61,819,813 | 522 |

วันที่ 31 ธันวาคม 2568 และ 2567 บริษัทมีสัญญาซื้อขายเงินตราต่างประเทศล่วงหน้าคงเหลือดังนี้

|  | 31 ธันวาคม 2568 | | | |
| --- | --- | --- | --- | --- |
| เดือนที่ทำสัญญา | จำนวนที่ซื้อคงเหลือ (เหรียญ) | อัตราแลกเปลี่ยนตามสัญญาของจำนวนที่ซื้อ (บาทต่อหน่วยเงินตราต่างประเทศ) | เดือนที่ครบกำหนดตามสัญญา | มูลค่ายุติธรรม  ของตราสาร  อนุพันธ์ (บาท) |
| **สินทรัพย์ตราสารอนุพันธ์** | |  |  |  |
| (เหรียญสหรัฐอเมริกา) |  |  |  |  |
| ธันวาคม 2568 | 183,940 | 30.85 | มิถุนายน 2569 | 62,119 |
| **หนี้สินตราสารอนุพันธ์** |  |  |  |  |
| (เหรียญสหรัฐอเมริกา) | |  |  |  |
| พฤศจิกายน 2568 | 161,800 | 32.06 | พฤษภาคม 2569 | (126,134) |
| (เหรียญยูโร) | |  |  |  |
| ธันวาคม 2568 | 149,876 | 37.25 | มีนาคม 2569 | (22,189) |
|  |  |  |  | (148,323) |

|  | | ณ วันที่ 31 ธันวาคม 2567 | | | | |
| --- | --- | --- | --- | --- | --- | --- |
| เดือนที่ทำสัญญา | | จำนวนที่ซื้อคงเหลือ (เหรียญ) | | อัตราแลกเปลี่ยนตามสัญญาของจำนวนที่ซื้อ (บาทต่อหน่วยเงินตราต่างประเทศ) | เดือนที่ครบกำหนดตามสัญญา | มูลค่ายุติธรรม  ของตราสาร  อนุพันธ์ (บาท) |
| **หนี้สินตราสารอนุพันธ์** |  | |  | |  |  |
| (เหรียญสหรัฐอเมริกา) |  | |  | |  |  |
| กรกฎาคม 2567 | 185,257 | | 35.98 - 36.22 | | มกราคม 2568 | (403,890) |
| กรกฎาคม 2567 | 124,219 | | 35.57 | | กุมภาพันธ์ 2568 | (203,358) |
| สิงหาคม 2567 | 253,329 | | 34.23 - 35.05 | | กุมภาพันธ์ 2568 | (223,164) |
| พฤศจิกายน 2567 | 120,335 | | 34.60 - 34.89 | | พฤษภาคม 2568 | (127,173) |
| (เหรียญยูโร) |  | |  | |  |  |
| ตุลาคม 2567 | 18,511 | | 36.76 | | เมษายน 2568 | (25,234) |
| พฤศจิกายน 2567 | 2,584 | | 36.37 | | กุมภาพันธ์ 2568 | (2,525) |
| (เหรียญเหรินหมินปี้) |  | |  | |  |  |
| สิงหาคม 2567 | 127,668 | | 4.97 | | กุมภาพันธ์ 2568 | (40,932) |
| (เหรียญออสเตรเลียดอลลาร์) | | |  | |  |  |
| กันยายน 2567 | 19,782 | | 22.54 | | มีนาคม 2568 | (28,477) |
| พฤศจิกายน 2567 | 4,532 | | 22.28 | | กุมภาพันธ์ 2568 | (5,184) |
| ธันวาคม 2567 | 21,000 | | 21.50 | | มีนาคม 2568 | (8,519) |
|  |  | |  | |  | (1,068,456) |

#### ลูกหนี้ไม่หมุนเวียนอื่น

ลูกหนี้ไม่หมุนเวียนอื่น ณ วันที่ 31 ธันวาคม มีดังนี้

|  |  |  |
| --- | --- | --- |
|  | บาท | |
|  | 2568 | 2567 |
| ลูกหนี้เงินประกันผลงาน | 4,884,256 | 4,183,977 |
| หัก ค่าเผื่อผลขาดทุนด้านเครดิตที่คาดว่าจะเกิดขึ้น | (147,205) | (186,547) |
| ลูกหนี้ไม่หมุนเวียนอื่น - สุทธิ | 4,737,051 | 3,997,430 |

#### เงินฝากสถาบันการเงินที่ติดภาระค้ำประกัน

ณ วันที่ 31 ธันวาคม 2568 และ 2567 เงินฝากสถาบันการเงินที่ติดภาระค้ำประกันของบริษัทจำนวน 26.75 ล้านบาท ได้นำไปเป็นหลักทรัพย์ค้ำประกันวงเงินเบิกเกินบัญชีและวงเงินกู้ยืมระยะสั้นจากสถาบันการเงิน (หมายเหตุ 22) และหนังสือค้ำประกันที่ธนาคารออกให้ (หมายเหตุ 38.2)

#### ต้นทุนของสัญญา

ต้นทุนของสัญญา ณ วันที่ 31 ธันวาคม มีดังนี้

|  |  |  |
| --- | --- | --- |
|  | บาท | |
|  | 2568 | 2567 |
| มูลค่าตามบัญชี ณ วันต้นปี | 14,953 | 101,869 |
| หัก ค่าตัดจำหน่าย | (14,953) | (86,916) |
| มูลค่าสุทธิตามบัญชี ณ วันสิ้นปี | - | 14,953 |

ต้นทุนในการได้มาซึ่งสัญญาได้ถูกตัดจำหน่ายตามระยะเวลาในการให้บริการ

#### อสังหาริมทรัพย์เพื่อการลงทุน

|  | บาท | | | | | | |
| --- | --- | --- | --- | --- | --- | --- | --- |
|  | ที่ดิน | | ที่ดิน พร้อมที่อยู่อาศัย | | อาคารและส่วนปรับปรุงอาคาร | | รวม |
| **ณ วันที่ 1 มกราคม 2567** |  | |  | |  | |  |
| ราคาทุน | 21,752,367 | | 2,800,000 | | - | | 24,552,367 |
| หัก ค่าเสื่อมราคาสะสม | - | | (233,524) | | - | | (233,524) |
| มูลค่าสุทธิตามบัญชี | 21,752,367 | | 2,566,476 | | - | | 24,318,843 |
| **รายการระหว่างปีสิ้นสุดวันที่ 31 ธันวาคม 2567** | |  | |  | |  | |
| มูลค่าสุทธิตามบัญชีต้นปี | 21,752,367 | | 2,566,476 | | - | | 24,318,843 |
| รับโอนจากที่ดิน อาคารและอุปกรณ์ | 2,901,707 | | - | | 5,845,752 | | 8,747,459 |
| ค่าเสื่อมราคา | - | | (70,000) | | (23,550) | | (93,550) |
| มูลค่าสุทธิตามบัญชีสิ้นปี | 24,654,074 | | 2,496,476 | | 5,822,202 | | 32,972,752 |
| **ณ วันที่ 31 ธันวาคม 2567** |  | |  | |  | |  |
| ราคาทุน | 24,654,074 | | 2,800,000 | | 12,313,310 | | 39,767,384 |
| หัก ค่าเสื่อมราคาสะสม | - | | (303,524) | | (6,491,108) | | (6,794,632) |
| มูลค่าสุทธิตามบัญชี | 24,654,074 | | 2,496,476 | | 5,822,202 | | 32,972,752 |
| **รายการระหว่างปีสิ้นสุดวันที่ 31 ธันวาคม 2568** | |  | | |  | |  |
| มูลค่าสุทธิตามบัญชีต้นปี | 24,654,074 | | 2,496,476 | | 5,822,202 | | 32,972,752 |
| ค่าเสื่อมราคา | - | | (70,000) | | (615,665) | | (685,665) |
| มูลค่าสุทธิตามบัญชีสิ้นปี | 24,654,074 | | 2,426,476 | | 5,206,537 | | 32,287,087 |
| **ณ วันที่ 31 ธันวาคม 2568** |  | |  | |  | |  |
| ราคาทุน | 24,654,074 | | 2,800,000 | | 12,313,310 | | 39,767,384 |
| หัก ค่าเสื่อมราคาสะสม | - | | (373,524) | | (7,106,773) | | (7,480,297) |
| มูลค่าสุทธิตามบัญชี | 24,654,074 | | 2,426,476 | | 5,206,537 | | 32,287,087 |

ณ วันที่ 31 ธันวาคม 2568 และ 2567 มูลค่ายุติธรรมของอสังหาริมทรัพย์เพื่อการลงทุนมีจำนวนประมาณ 86.42 ล้านบาท บริษัทนำอสังหาริมทรัพย์เพื่อการลงทุนจำนวน 29.86 ล้านบาท และ 30.48 ล้านบาท ตามลำดับ ไปเป็นหลักทรัพย์ค้ำประกันวงเงินเบิกเกินบัญชีและวงเงินกู้ยืมระยะสั้นจากสถาบันการเงิน (หมายเหตุ 22)

อสังหาริมทรัพย์เพื่อการลงทุนประเมินราคาโดยผู้ประเมินราคาอิสระ ซึ่งประเมินราคาโดยใช้วิธีเปรียบเทียบราคาตลาด (Market Approach**)** ซึ่งฝ่ายบริหารเชื่อว่า ณ วันที่ 31 ธันวาคม 2568 มูลค่ายุติธรรมไม่มีผลแตกต่างอย่างเป็นสาระสำคัญ

#### ที่ดิน อาคารและอุปกรณ์

|  | บาท | | | | | | | | | | |
| --- | --- | --- | --- | --- | --- | --- | --- | --- | --- | --- | --- |
|  | ที่ดิน | อาคารและ  ส่วนปรับปรุงอาคาร | | เครื่องมือเครื่องใช้และอุปกรณ์ | | ยานพาหนะ | | เครื่องตกแต่งและเครื่องใช้สำนักงาน | คอมพิวเตอร์ | สินทรัพย์ระหว่างก่อสร้างหรือติดตั้ง | รวม |
| **ณ วันที่ 1 มกราคม 2567** |  |  | |  | |  | |  |  |  |  |
| ราคาทุน | 56,119,681 | 153,945,597 | | 6,862,787 | | 19,334,418 | | 18,462,164 | 4,775,221 | 246,544 | 259,746,412 |
| หัก ค่าเสื่อมราคาสะสม | - | (33,871,345) | | (5,100,561) | | (19,032,480) | | (13,558,289) | (4,115,688) | - | (75,678,363) |
| มูลค่าสุทธิตามบัญชี | 56,119,681 | 120,074,252 | | 1,762,226 | | 301,938 | | 4,903,875 | 659,533 | 246,544 | 184,068,049 |
| **รายการระหว่างปีสิ้นสุด วันที่ 31 ธันวาคม 2567** | |  | |  | |  | |  |  |  |  |
| มูลค่าสุทธิตามบัญชีต้นปี | 56,119,681 | 120,074,252 | | 1,762,226 | | 301,938 | | 4,903,875 | 659,533 | 246,544 | 184,068,049 |
| ซื้อสินทรัพย์ | - | - | | 502,783 | | 68,000 | | 219,340 | 23,252 | 2,311,801 | 3,125,176 |
| รับเข้า (โอนออก) | - | - | | 2,478,345 | | - | | - | - | (2,478,345) | - |
| โอนออกเป็นอสังหาริมทรัพย์เพื่อการลงทุน | (2,901,707) | (5,845,752) | | - | | - | | - | - | - | (8,747,459) |
| จำหน่าย/ ตัดจำหน่ายสินทรัพย์ | - | - | | (6,284) | | (1) | | (4,501) | (9,386) | - | (20,172) |
| ค่าเสื่อมราคา | - | (6,594,827) | | (523,481) | | (305,388) | | (2,360,262) | (425,882) | - | (10,209,840) |
| มูลค่าสุทธิตามบัญชีสิ้นปี | 53,217,974 | 107,633,673 | | 4,213,589 | | 64,549 | | 2,758,452 | 247,517 | 80,000 | 168,215,754 |
| **ณ วันที่ 31 ธันวาคม 2567** |  |  | |  | |  | |  |  |  |  |
| ราคาทุน | 53,217,974 | 141,632,288 | | 9,973,166 | | 17,733,418 | | 17,771,804 | 4,144,454 | 80,000 | 244,553,104 |
| หัก ค่าเสื่อมราคาสะสม | - | (33,998,615) | | (5,759,577) | | (17,668,869) | | (15,013,352) | (3,896,937) | - | (76,337,350) |
| มูลค่าสุทธิตามบัญชี | 53,217,974 | 107,633,673 | | 4,213,589 | | 64,549 | | 2,758,452 | 247,517 | 80,000 | 168,215,754 |
| **รายการระหว่างปีสิ้นสุด วันที่ 31 ธันวาคม 2568** | |  |  | |  | |  | |  |  |  |
| มูลค่าสุทธิตามบัญชีต้นปี | 53,217,974 | 107,633,673 | | 4,213,589 | | 64,549 | | 2,758,452 | 247,517 | 80,000 | 168,215,754 |
| ซื้อสินทรัพย์ | - | 37,500 | | 265,089 | | - | | 164,245 | - | 870,042 | 1,336,876 |
| รับเข้า (โอนออก) | - | - | | 950,042 | | - | | - | - | (950,042) | - |
| จำหน่าย/ ตัดจำหน่ายสินทรัพย์ | - | - | | (10,631) | | (3) | | (7) | (7,130) | - | (17,771) |
| ค่าเสื่อมราคา | - | (5,865,218) | | (592,512) | | (21,884) | | (2,275,816) | (192,059) | - | (8,947,489) |
| ค่าเผื่อการลดมูลค่าสินทรัพย์ | - | - | | (806,442) | | - | | - | - | - | (806,442) |
| มูลค่าสุทธิตามบัญชีสิ้นปี | 53,217,974 | 101,805,955 | | 4,019,135 | | 42,662 | | 646,874 | 48,328 | - | 159,780,928 |
| **ณ วันที่ 31 ธันวาคม 2568** |  |  | |  | |  | |  |  |  |  |
| ราคาทุน | 53,217,974 | 141,669,788 | | 10,602,397 | | 12,714,422 | | 17,823,699 | 3,311,794 | - | 239,340,074 |
| หัก ค่าเสื่อมราคาสะสม | - | (39,863,833) | | (5,776,820) | | (12,671,760) | | (17,176,825) | (3,263,466) | - | (78,752,704) |
| หัก ค่าเผื่อการลดมูลค่าสินทรัพย์ | - | - | | (806,442) | | - | | - | - | - | (806,442) |
| มูลค่าสุทธิตามบัญชี | 53,217,974 | 101,805,955 | | 4,019,135 | | 42,662 | | 646,874 | 48,328 | - | 159,780,928 |

ณ วันที่ 31 ธันวาคม 2568 บริษัทมีที่ดินและอาคารมูลค่าตามบัญชีจำนวน 152.87 ล้านบาท (2567 : 158.47 ล้านบาท) นำไปใช้เป็นหลักทรัพย์ค้ำประกันวงเงินเบิกเกินบัญชีและวงเงินกู้ยืมระยะสั้นและระยะยาวจากสถาบันการเงิน (หมายเหตุ 22 และ 25)

#### สินทรัพย์สิทธิการใช้

|  |  |  |  |  |
| --- | --- | --- | --- | --- |
|  | บาท | | | |
|  | ที่ดิน และอาคาร | เครื่องใช้สำนักงาน | ยานพาหนะ | รวม |
| **ณ วันที่ 1 มกราคม 2567** |  |  |  |  |
| ราคาทุน | 7,353,669 | 1,421,568 | - | 8,775,237 |
| หัก ค่าเสื่อมราคาสะสม | (1,010,495) | (549,567) | - | (1,560,062) |
| มูลค่าสุทธิตามบัญชี | 6,343,174 | 872,001 | - | 7,215,175 |
| **รายการระหว่างปีสิ้นสุดวันที่ 31 ธันวาคม 2567** |  |  |  |  |
| มูลค่าสุทธิตามบัญชีต้นปี | 6,343,174 | 872,001 | - | 7,215,175 |
| สัญญาเช่าสินทรัพย์เพิ่มในระหว่างปี | - | 1,776,603 | 6,730,933 | 8,507,536 |
| ค่าเสื่อมราคา | (612,804) | (733,008) | (1,005,847) | (2,351,659) |
| มูลค่าสุทธิตามบัญชีสิ้นปี | 5,730,370 | 1,915,596 | 5,725,086 | 13,371,052 |
| **ณ วันที่ 31 ธันวาคม 2567** |  |  |  |  |
| ราคาทุน | 7,353,669 | 2,712,959 | 6,730,933 | 16,797,561 |
| หัก ค่าเสื่อมราคาสะสม | (1,623,299) | (797,363) | (1,005,847) | (3,426,509) |
| มูลค่าสุทธิตามบัญชี | 5,730,370 | 1,915,596 | 5,725,086 | 13,371,052 |
| **รายการระหว่างปีสิ้นสุดวันที่ 31 ธันวาคม 2568** |  |  |  |  |
| มูลค่าสุทธิตามบัญชีต้นปี | 5,730,370 | 1,915,596 | 5,725,086 | 13,371,052 |
| สัญญาเช่าสินทรัพย์เพิ่มในระหว่างปี | - | 2,100,714 | 3,524,205 | 5,624,919 |
| ปรับปรุงผลกระทบจากการเปลี่ยนแปลงสัญญาเช่า | 277,794 | - | - | 277,794 |
| ค่าเสื่อมราคา | (636,638) | (1,017,438) | (1,342,881) | (2,996,957) |
| มูลค่าสุทธิตามบัญชีสิ้นปี | 5,371,526 | 2,998,872 | 7,906,410 | 16,276,808 |
| **ณ วันที่ 31 ธันวาคม 2568** |  |  |  |  |
| ราคาทุน | 7,631,463 | 5,298,885 | 10,255,138 | 23,185,486 |
| หัก ค่าเสื่อมราคาสะสม | (2,259,937) | (2,300,013) | (2,348,728) | (6,908,678) |
| มูลค่าสุทธิตามบัญชี | 5,371,526 | 2,998,872 | 7,906,410 | 16,276,808 |

#### สินทรัพย์ไม่มีตัวตน

|  | บาท | | |
| --- | --- | --- | --- |
|  | สิทธิในสัญญาตัวแทนจำหน่าย | โปรแกรมคอมพิวเตอร์ | รวม |
| **ณ วันที่ 1 มกราคม 2567** |  |  |  |
| ราคาทุน | - | 8,133,564 | 8,133,564 |
| หัก ค่าตัดจำหน่ายสะสม | - | (7,391,623) | (7,391,623) |
| มูลค่าตามบัญชี | - | 741,941 | 741,941 |
| **รายการระหว่างปีสิ้นสุดวันที่ 31 ธันวาคม 2567** |  |  |  |
| มูลค่าตามบัญชีต้นปี | - | 741,941 | 741,941 |
| ซื้อสินทรัพย์ | 732,636 | 336,700 | 1,069,336 |
| รับโอนจากเงินมัดจำ | 1,076,100 | - | 1,076,100 |
| จำหน่าย / ตัดจำหน่ายสินทรัพย์ - สุทธิ | - | (335) | (335) |
| ค่าตัดจำหน่าย | (728,270) | (380,566) | (1,108,836) |
| มูลค่าตามบัญชีสิ้นปี | 1,080,466 | 697,740 | 1,778,206 |
| **ณ วันที่ 31 ธันวาคม 2567** |  |  |  |
| ราคาทุน | 1,808,736 | 8,470,264 | 10,279,000 |
| หัก ค่าตัดจำหน่ายสะสม | (728,270) | (7,772,524) | (8,500,794) |
| **มูลค่าตามบัญชี** | 1,080,466 | 697,740 | 1,778,206 |
| **รายการระหว่างปีสิ้นสุดวันที่ 31 ธันวาคม 2568** |  |  |  |
| มูลค่าตามบัญชีต้นปี | 1,080,466 | 697,740 | 1,778,206 |
| จำหน่าย / ตัดจำหน่ายสินทรัพย์ - สุทธิ | - | (19) | (19) |
| ค่าตัดจำหน่าย | (726,280) | (306,993) | (1,033,273) |
| มูลค่าตามบัญชีสิ้นปี | 354,186 | 390,728 | 744,914 |
| **ณ วันที่ 31 ธันวาคม 2568** |  |  |  |
| ราคาทุน | 1,808,736 | 8,253,464 | 10,062,200 |
| หัก ค่าตัดจำหน่ายสะสม | (1,454,550) | (7,862,736) | (9,317,286) |
| **มูลค่าตามบัญชี** | 354,186 | 390,728 | 744,914 |

#### สินทรัพย์ภาษีเงินได้รอการตัดบัญชี

สินทรัพย์ภาษีเงินได้รอการตัดบัญชี ณ วันที่ 31 ธันวาคม แสดงยอดคงเหลือดังนี้

|  |  |  |
| --- | --- | --- |
|  | บาท | |
|  | 2568 | 2567 |
| สินทรัพย์ภาษีเงินได้รอการตัดบัญชี | 15,664,042 | 13,893,875 |

รายการเคลื่อนไหวของสินทรัพย์ภาษีเงินได้รอการตัดบัญชีสำหรับปีมีดังนี้

|  |  |  |
| --- | --- | --- |
|  | บาท | |
|  | 2568 | 2567 |
| ณ วันที่ 1 มกราคม | 13,893,875 | 9,626,619 |
| รายการที่รับรู้ในกำไรขาดทุน | 1,476,120 | 3,632,765 |
| รายการที่รับรู้ในกำไรขาดทุนเบ็ดเสร็จอื่น | 294,047 | 634,491 |
| ณ วันที่ 31 ธันวาคม | 15,664,042 | 13,893,875 |

รายการเคลื่อนไหวของสินทรัพย์ (หนี้สิน) ภาษีเงินได้รอการตัดบัญชีในระหว่างปี มีดังนี้

|  | บาท | | | |
| --- | --- | --- | --- | --- |
|  | ณ วันที่ 31 ธันวาคม 2568 | | | |
|  | ยอดคงเหลือ  ณ วันที่ 1 มกราคม 2568 | รายการที่รับรู้ ในกำไรหรือขาดทุน | รายการที่รับรู้ในกำไรหรือขาดทุนเบ็ดเสร็จอื่น | ยอดคงเหลือ   ณ วันที่  31 ธันวาคม 2568 |
| **สินทรัพย์ภาษีเงินได้รอการตัดบัญชี** |  |  |  |  |
| ค่าเผื่อผลขาดทุนด้านเครดิต - ลูกหนี้การค้า | 6,336,355 | 2,156,661 | - | 8,493,016 |
| ค่าเผื่อผลขาดทุนด้านเครดิต - ลูกหนี้อื่น | - | 67,804 | - | 67,804 |
| ค่าเผื่อผลขาดทุนด้านเครดิต  - ลูกหนี้เงินค้ำประกันผลงาน | 404,001 | 51,205 | - | 455,206 |
| ค่าเผื่อผลขาดทุนด้านเครดิต  - รายได้ที่ยังไม่ได้เรียกชำระ | 222,597 | (187,597) | - | 35,000 |
| ค่าเผื่อการลดมูลค่าสินค้าคงเหลือ | 2,519,911 | 744,787 | - | 3,264,698 |
| ค่าเผื่อการลดมูลค่าสินทรัพย์ | - | 161,288 | - | 161,288 |
| ประมาณการการรับประกันสินค้า | 75,818 | (14,588) | - | 61,230 |
| ประมาณการการรับคืนสินค้า | 74,857 | (6,137) | - | 68,720 |
| ประมาณการหนี้สินไม่หมุนเวียนสำหรับผลประโยชน์พนักงาน | 3,903,845 | (1,022,548) | 294,047 | 3,175,344 |
| หนี้สินตามสัญญาเช่า | 1,650,069 | 667,126 | - | 2,317,195 |
| ขาดทุนจากการวัดมูลค่ายุติธรรม  ตราสารอนุพันธ์ - สุทธิ | 213,691 | (184,027) | - | 29,664 |
| ขาดทุนที่ยังไม่เกิดขึ้นจริงจากการเปลี่ยนแปลงมูลค่าสินทรัพย์ทางการเงินอื่น | 21,924 | (742) | - | 21,182 |
| รวมสินทรัพย์ภาษีเงินได้รอการตัดบัญชี | 15,423,068 | 2,433,232 | 294,047 | 18,150,347 |
| **หนี้สินภาษีเงินได้รอการตัดบัญชี** |  |  |  |  |
| สิทธิในการรับคืนสินค้า | - | (49,478) | - | (49,478) |
| สินทรัพย์สิทธิการใช้ | (1,529,193) | (886,036) | - | (2,415,229) |
| กำไรจากการวัดมูลค่ายุติธรรม ตราสารอนุพันธ์ - สุทธิ | - | (12,424) | - | (12,424) |
| กำไรที่ยังไม่เกิดขึ้นจริงจากการเปลี่ยนแปลงมูลค่าสินทรัพย์ทางการเงินอื่น | - | (9,174) | - | (9,174) |
| รวมหนี้สินภาษีเงินได้รอการตัดบัญชี | (1,529,193) | (957,112) | - | (2,486,305) |
| สินทรัพย์ภาษีเงินได้รอการตัดบัญชี - สุทธิ | 13,893,875 | 1,476,120 | 294,047 | 15,664,042 |

|  |  |  |  |  |
| --- | --- | --- | --- | --- |
|  | บาท | | | |
|  | ณ วันที่ 31 ธันวาคม 2567 | | | |
|  | ยอดคงเหลือ  ณ วันที่ 1 มกราคม 2567 | รายการที่รับรู้ ในกำไรหรือขาดทุน | รายการที่รับรู้ในกำไรหรือขาดทุนเบ็ดเสร็จอื่น | ยอดคงเหลือ   ณ วันที่  31 ธันวาคม 2567 |
| **สินทรัพย์ภาษีเงินได้รอการตัดบัญชี** |  |  |  |  |
| ค่าเผื่อผลขาดทุนด้านเครดิต - ลูกหนี้การค้า | 3,636,905 | 2,699,450 | - | 6,336,355 |
| ค่าเผื่อผลขาดทุนด้านเครดิต  - ลูกหนี้เงินค้ำประกันผลงาน | 472,689 | (68,688) | - | 404,001 |
| ค่าเผื่อผลขาดทุนด้านเครดิต  - รายได้ที่ยังไม่ได้เรียกชำระ | 17,183 | 205,414 | - | 222,597 |
| ค่าเผื่อการลดมูลค่าสินค้าคงเหลือ | 1,839,941 | 679,970 | - | 2,519,911 |
| ประมาณการการรับประกันสินค้า | 116,240 | (40,422) | - | 75,818 |
| ประมาณการการรับคืนสินค้า | 97,227 | (22,370) | - | 74,857 |
| ประมาณการหนี้สินไม่หมุนเวียนสำหรับผลประโยชน์พนักงาน | 3,068,986 | 200,368 | 634,491 | 3,903,845 |
| หนี้สินตามสัญญาเช่า | 1,520,772 | 129,297 | - | 1,650,069 |
| ขาดทุนจากการวัดมูลค่ายุติธรรม  ตราสารอนุพันธ์ - สุทธิ | 278,778 | (65,087) | - | 213,691 |
|  | บาท | | | |
|  | ณ วันที่ 31 ธันวาคม 2567 | | | |
|  | ยอดคงเหลือ  ณ วันที่ 1 มกราคม 2567 | รายการที่รับรู้ ในกำไรหรือขาดทุน | รายการที่รับรู้ในกำไรหรือขาดทุนเบ็ดเสร็จอื่น | ยอดคงเหลือ   ณ วันที่  31 ธันวาคม 2567 |
| ขาดทุนที่ยังไม่เกิดขึ้นจริงจากการเปลี่ยนแปลงมูลค่าเงินลงทุนในตราสารทุน | 20,932 | 992 | - | 21,924 |
| รวมสินทรัพย์ภาษีเงินได้รอการตัดบัญชี | 11,069,653 | 3,718,924 | 634,491 | 15,423,068 |
| **หนี้สินภาษีเงินได้รอการตัดบัญชี** |  |  |  |  |
| สินทรัพย์สิทธิการใช้ | (1,443,034) | (86,159) | - | (1,529,193) |
| สินทรัพย์ภาษีเงินได้รอการตัดบัญชี - สุทธิ | 9,626,619 | 3,632,765 | 634,491 | 13,893,875 |

#### เงินกู้ยืมระยะสั้นจากสถาบันการเงิน

|  |  |  |
| --- | --- | --- |
|  | บาท | |
|  | 2568 | 2567 |
| เงินกู้ยืมระยะสั้น - ตั๋วสัญญาใช้เงิน | - | 47,500,000 |
| เจ้าหนี้ทรัสต์รีซีท | 261,486,809 | 236,277,902 |
| รวมเงินกู้ยืมระยะสั้นจากสถาบันการเงิน | 261,486,809 | 283,777,902 |

|  |  |
| --- | --- |
|  | อัตราดอกเบี้ย |
| เงินเบิกเกินบัญชี | MOR, MOR + 1, MOR - 1, MRR + 2 |
| เงินกู้ยืมระยะสั้น - ตั๋วสัญญาใช้เงิน | MOR, MLR, MLR - 1, MLR + 0.5 |
| เจ้าหนี้ทรัสต์รีซีท | MOR, MLR, MLR - 1, MLR - 2 |

ณ วันที่ 31 ธันวาคม 2568 และ 2567 บริษัทมีวงเงินเบิกเกินบัญชีและวงเงินกู้ยืมระยะสั้นจากสถาบันการเงินในประเทศหลายแห่ง ซึ่งค้ำประกันโดยเงินฝากสถาบันการเงิน (หมายเหตุ 15) อสังหาริมทรัพย์เพื่อการลงทุน (หมายเหตุ 17) ที่ดินและอาคาร (หมายเหตุ 18) และค้ำประกันโดยผู้ถือหุ้นซึ่งเป็นกรรมการของบริษัท

#### เจ้าหนี้การค้าและเจ้าหนี้หมุนเวียนอื่น

เจ้าหนี้การค้าและเจ้าหนี้หมุนเวียนอื่น ณ วันที่ 31 ธันวาคม มีดังนี้

|  | บาท | |
| --- | --- | --- |
|  | 2568 | 2567 |
| เจ้าหนี้การค้า | 102,733,433 | 120,898,556 |
| ค่าใช้จ่ายค้างจ่าย | 17,891,194 | 15,876,949 |
| เจ้าหนี้กรมสรรพากร | 780,852 | 1,086,025 |
| เจ้าหนี้อื่น | 6,436,709 | 5,465,314 |
| รวมเจ้าหนี้การค้าและเจ้าหนี้หมุนเวียนอื่น | 127,842,188 | 143,326,844 |

#### หนี้สินที่เกิดจากสัญญา

หนี้สินที่เกิดจากสัญญา ณ วันที่ 31 ธันวาคม มีดังนี้

|  |  |  |
| --- | --- | --- |
|  | บาท | |
|  | 2568 | 2567 |
| รายได้รับล่วงหน้า | 10,762,510 | 8,458,351 |
| หนี้สินตามสัญญายกมาต้นปีที่นำมารับรู้รายได้ในปีปัจจุบัน | 6,462,154 | 10,331,010 |

ณ วันที่ 31 ธันวาคม 2568 รายได้รับล่วงหน้า จำนวน 10.76 ล้านบาท ผู้บริหารคาดว่าจะสามารถรับรู้เป็นรายได้ภายในปี 2569 จำนวน 9.72 ล้านบาท และภายในปี 2570 - 2574 จำนวน 1.04 ล้านบาท (ณ วันที่ 31 ธันวาคม 2567 จำนวน 8.46 ล้านบาท   
ผู้บริหารคาดว่าจะสามารถรับรู้เป็นรายได้ภายในปี 2568 จำนวน 8.09 ล้านบาท และภายในปี 2569 - 2573 จำนวน 0.37 ล้านบาท)

#### เงินกู้ยืมระยะยาวจากสถาบันการเงิน

เงินกู้ยืมระยะยาวจากสถาบันการเงิน ณ วันที่ 31 ธันวาคม มีดังนี้

|  |  |  |
| --- | --- | --- |
|  | บาท | |
|  | 2568 | 2567 |
| เงินกู้ยืมระยะยาวจากสถาบันการเงิน | 9,337,050 | 14,519,671 |
| หัก ส่วนที่ครบกำหนดชำระภายในหนึ่งปี | (3,316,274) | (3,980,805) |
| เงินกู้ยืมระยะยาว | 6,020,776 | 10,538,866 |

ณ วันที่ 31 ธันวาคม 2568 และ 2567 บริษัทมีเงินกู้ยืมจากสถาบันการเงินในประเทศดังนี้

วงเงินที่ 1 : ณ วันที่ 31 ธันวาคม 2568 และ 2567 บริษัทมียอดคงเหลือจำนวน 9.34 ล้านบาท และ 12.44 ล้านบาท ตามลำดับโดยมีกำหนดชำระดอกเบี้ยเป็นรายเดือนทุกเดือนเป็นเวลา 84 งวด โดย 12 เดือนแรกจะจ่ายชำระดอกเบี้ยเพียงอย่างเดียว นับแต่วันที่เบิกเงินกู้งวดแรก หลังจากนั้นชำระเงินต้นและดอกเบี้ยทุกเดือน เดือนละ 313,000 บาท และจะต้องชำระเงินต้นและดอกเบี้ยทั้งหมดภายใน 84 งวด นับตั้งแต่วันเบิกเงินกู้ครั้งแรก โดยมีอัตราดอกเบี้ย ปีที่ 1 ร้อยละ MLR - 1.97 ต่อปี ตั้งแต่ปีที่ 2 ร้อยละ MLR - 1 ต่อปี เงินกู้ยืมดังกล่าวค้ำประกันโดยบรรษัทประกันสินเชื่ออุตสาหกรรมขนาดย่อม(บสย.) และค้ำประกันโดยผู้ถือหุ้นซึ่งเป็นกรรมการของบริษัท

วงเงินที่ 2 : ณ วันที่ 31 ธันวาคม 2567 บริษัทมียอดคงเหลือจำนวน 2.08 ล้านบาท มีกำหนดชำระเงินต้นและดอกเบี้ยตั้งแต่เดือนถัดจากเดือนที่เบิกเงินกู้งวดแรก โดยจ่ายชำระเงินต้นไม่รวมดอกเบี้ยทุกเดือน เดือนละ 69,500 บาท และจะต้องชำระเงินต้นและดอกเบี้ยทั้งหมดภายใน 72 งวด นับตั้งแต่วันเบิกเงินกู้ครั้งแรก มีอัตราดอกเบี้ย MLR - 1.25 ต่อปี เงินกู้ยืมดังกล่าว  
ค้ำประกันโดยที่ดินและอาคาร (หมายเหตุ 18) โดยสัญญาเงินกู้ยืมระบุให้บริษัทต้องปฏิบัติตามข้อกำหนดและข้อจำกัดบางประการ เช่น การดำรงอัตราส่วนความสามารถในการชำระหนี้ (DEBT SERVICE COVERAGE RATIO) ไม่ต่ำกว่า 1.20 เท่าและการดำรงอัตราส่วนของหนี้สินต่อส่วนของผู้ถือหุ้นไม่เกิน 2 : 1 เฉพาะสำหรับงบการเงินประจำปีที่ใช้ในการนำส่งกรมสรรพากร บริษัทได้ชำระคืนเงินต้นพร้อมดอกเบี้ยทั้งจำนวนแล้วในเดือนกรกฎาคม 2568

การเปลี่ยนแปลงของเงินกู้ยืมระยะยาวจากสถาบันการเงินสำหรับปีสิ้นสุดวันที่ 31 ธันวาคม มีดังนี้

|  |  |  |
| --- | --- | --- |
|  | บาท | |
|  | 2568 | 2567 |
| ยอดคงเหลือ ณ วันต้นปี | 14,519,671 | 20,116,365 |
| จ่ายคืนเงินกู้ในระหว่างปี | (5,182,621) | (5,611,459) |
| ค่าธรรมเนียมเงินกู้ | - | 14,765 |
| ยอดคงเหลือ ณ วันสิ้นปี | 9,337,050 | 14,519,671 |

#### หนี้สินตามสัญญาเช่า

|  | บาท | |
| --- | --- | --- |
|  | 2568 | 2567 |
| จำนวนเงินขั้นต่ำที่จะต้องจ่าย | 17,672,137 | 15,125,635 |
| หัก ดอกเบี้ยรอตัดบัญชี | (2,429,159) | (1,947,353) |
| มูลค่าปัจจุบันของจำนวนเงินขั้นต่ำที่จะต้องจ่าย | 15,242,978 | 13,178,282 |
| หัก ส่วนที่ครบกำหนดชำระภายในหนึ่งปี | (3,673,710) | (2,642,383) |
| รวมหนี้สินตามสัญญาเช่าที่ครบกำหนดชำระเกินกว่า 1 ปี | 11,569,268 | 10,535,899 |
| หนี้สินตามสัญญาเช่าส่วนที่ครบกำหนดชำระเกินกว่า 1 ปี แต่ไม่เกิน 5 ปี | 8,517,949 | 7,043,333 |
| หนี้สินตามสัญญาเช่าส่วนที่ครบกำหนดชำระเกินกว่า 5 ปี | 3,051,319 | 3,492,566 |

รายการเคลื่อนไหวของหนี้สินตามสัญญาเช่าสำหรับปีสิ้นสุดวันที่ 31 ธันวาคม แสดงได้ดังนี้

|  | บาท | |
| --- | --- | --- |
|  | 2568 | 2567 |
| ยอดคงเหลือ ณ วันต้นปี | 13,178,282 | 7,603,861 |
| เพิ่มขึ้นจากสัญญาเช่าที่เพิ่มในระหว่างปี | 4,743,868 | 7,659,102 |
| เพิ่มขึ้นจากดอกเบี้ย | 696,804 | 568,934 |
| ปรับปรุงผลกระทบจากการเปลี่ยนแปลงสัญญาเช่า | 277,794 | - |
| จ่ายชำระ | (3,653,770) | (2,653,615) |
| ยอดคงเหลือ ณ วันสิ้นปี | 15,242,978 | 13,178,282 |
| หัก ส่วนที่ครบกำหนดชำระภายในหนึ่งปี | (3,673,710) | (2,642,383) |
| หนี้สินตามสัญญาเช่า - สุทธิจากส่วนที่ครบกำหนดชำระภายในหนึ่งปี | 11,569,268 | 10,535,899 |

ค่าใช้จ่ายสำหรับปีสิ้นสุดวันที่ 31 ธันวาคม เกี่ยวกับสัญญาเช่ารับรู้ในรายการต่อไปนี้ในส่วนของกำไรหรือขาดทุน

|  |  |  |
| --- | --- | --- |
|  | บาท | |
|  | 2568 | 2567 |
| ค่าเสื่อมราคาของสินทรัพย์สิทธิการใช้ | 2,996,957 | 2,351,659 |
| ดอกเบี้ยจ่ายจากหนี้สินตามสัญญาเช่า | 696,804 | 568,934 |
| ค่าใช้จ่ายที่เกี่ยวกับสัญญาเช่าระยะสั้นและสัญญาเช่าระยะยาวที่มีมูลค่าต่ำ | 1,086,930 | 506,020 |
| รวม | 4,780,691 | 3,426,613 |

#### ประมาณการหนี้สินไม่หมุนเวียนสำหรับผลประโยชน์พนักงาน

การเปลี่ยนแปลงในมูลค่าปัจจุบันของภาระผูกพันของโครงการผลประโยชน์สำหรับปีสิ้นสุดวันที่ 31 ธันวาคม มีดังนี้

|  | บาท | | |
| --- | --- | --- | --- |
|  | 2568 | | 2567 |
| **มูลค่าตามบัญชีสุทธิ ณ วันต้นปี** | 19,519,225 | | 15,344,931 |
| ส่วนที่รับรู้ในกำไรหรือขาดทุน : |  | |  |
| - ต้นทุนบริการปัจจุบัน | 1,076,705 | | 674,906 |
| - ต้นทุนทางการเงิน | 405,218 | | 326,934 |
| รวมส่วนที่รับรู้ในกำไรหรือขาดทุน | 1,481,923 | | 1,001,840 |
| ส่วนที่รับรู้ในกำไรขาดทุนเบ็ดเสร็จอื่น : |  | |  |
| ผลกำไรจากการวัดมูลค่าใหม่ของผลประโยชน์พนักงานที่กำหนดไว้ | |  | |
| - ส่วนที่เกิดจากการเปลี่ยนแปลงข้อสมมติทางการเงิน | 386,457 | | 68,216 |
| - ส่วนที่เกิดจากการเปลี่ยนแปลงข้อสมมติทางประชากร | - | | (16,498) |
| - ส่วนที่เกิดจากการปรับปรุงจากประสบการณ์ | 1,083,777 | | 3,120,736 |
| รวมส่วนที่รับรู้ในกำไรขาดทุนเบ็ดเสร็จอื่น | 1,470,234 | | 3,172,454 |
| ผลประโยชน์ที่จ่ายในระหว่างปี | (6,594,664) | | - |
| **มูลค่าตามบัญชีสุทธิ ณ วันสิ้นปี** | 15,876,718 | | 19,519,225 |

ณ วันที่ 31 ธันวาคม 2568 บริษัทคาดว่าจะมีการจ่ายชำระผลประโยชน์ระยะยาวของพนักงานภายใน 1 ปีข้างหน้า  
จำนวน 2.05 ล้านบาท (2567 : 6.35 ล้านบาท)

ณ วันที่ 31 ธันวาคม 2568 ระยะเวลาเฉลี่ยถ่วงน้ำหนักในการจ่ายชำระผลประโยชน์ระยะยาวของพนักงานของบริษัทคือประมาณ 13 ปี (2567 : 11 ปี)

ข้อสมมติหลักในการประมาณการตามหลักคณิตศาสตร์ประกันภัย ณ วันที่รายงาน

|  | 2568 | 2567 |
| --- | --- | --- |
| อัตราคิดลด | ร้อยละ 2.02 ต่อปี | ร้อยละ 2.32 ต่อปี |
| อัตราเงินเฟ้อระยะยาว | ร้อยละ 3.00 ต่อปี | ร้อยละ 3.00 ต่อปี |
| อัตราการเพิ่มขึ้นของเงินเดือน | ร้อยละ 4.00 ต่อปี | ร้อยละ 4.00 ต่อปี |
| อัตราการหมุนเวียนพนักงาน | ร้อยละ 6.69 - 34.38 | ร้อยละ 6.69 - 34.38 |
| อัตรามรณะ | อัตราตามตารางมรณะไทยปี 2560  แยกเกณฑ์ตามเพศชายและหญิง โดยมีการปรับปรุงอัตราการเสียชีวิต ร้อยละ 5.00 ต่อปี | อัตราตามตารางมรณะไทยปี 2560  แยกเกณฑ์ตามเพศชายและหญิง โดยมีการปรับปรุงอัตราการเสียชีวิต ร้อยละ 5.00 ต่อปี |

**การวิเคราะห์ความอ่อนไหว**

การเปลี่ยนแปลงในแต่ละข้อสมมติฐานที่เกี่ยวข้องในการประมาณการตามหลักคณิตศาสตร์ประกันภัยที่อาจเป็นไปได้อย่างสมเหตุสมผล ณ วันที่รายงาน โดยถือว่าข้อสมมติฐานอื่นๆ คงที่ จะมีผลกระทบต่อภาระผูกพันผลประโยชน์   
ณ 31 ธันวาคม ที่กำหนดไว้เป็นจำนวนเงินดังต่อไปนี้

|  |  |  |
| --- | --- | --- |
|  | บาท | |
|  | 2568 | |
|  | เพิ่มขึ้น | ลดลง |
| อัตราคิดลด (เปลี่ยนแปลงร้อยละ 1) | (1,236,055) | 1,443,666 |
| อัตราการเพิ่มขึ้นของเงินเดือน (เปลี่ยนแปลงร้อยละ 1) | 1,385,939 | (1,213,595) |
| อัตราการหมุนเวียนพนักงาน (เปลี่ยนแปลงร้อยละ 20) | (1,886,437) | 2,406,125 |
| การปรับปรุงอัตราการเสียชีวิต (เปลี่ยนแปลงร้อยละ 20) | (136,762) | 138,485 |

|  |  |  |
| --- | --- | --- |
|  | บาท | |
|  | 2567 | |
|  | เพิ่มขึ้น | ลดลง |
| อัตราคิดลด (เปลี่ยนแปลงร้อยละ 1) | (1,137,587) | 1,320,385 |
| อัตราการเพิ่มขึ้นของเงินเดือน (เปลี่ยนแปลงร้อยละ 1) | 1,271,923 | (1,120,232) |
| อัตราการหมุนเวียนพนักงาน (เปลี่ยนแปลงร้อยละ 20) | (1,740,336) | 2,203,935 |
| การปรับปรุงอัตราการเสียชีวิต (เปลี่ยนแปลงร้อยละ 20) | (132,962) | 134,518 |

แม้ว่าการวิเคราะห์นี้ไม่ได้คำนึงการกระจายตัวแบบเต็มรูปแบบของกระแสเงินสดที่คาดหวังภายใต้โครงการดังกล่าวแต่ได้แสดงประมาณการความอ่อนไหวของข้อสมมติฐานต่างๆ

#### ทุนเรือนหุ้น

รายการเคลื่อนไหวของทุนเรือนหุ้น ประกอบด้วยรายละเอียดดังนี้

|  | ทุนจดทะเบียน | | ทุนที่ออกและชำระแล้ว | | ส่วนเกินมูลค่าหุ้น |
| --- | --- | --- | --- | --- | --- |
|  | จำนวนหุ้น | บาท | จำนวนหุ้น | บาท | บาท |
| ณ วันที่ 1 มกราคม 2567 | 17,000,000 | 170,000,000 | 17,000,000 | 170,000,000 | - |
| การเปลี่ยนแปลงราคาหุ้นสามัญที่ตราไว้ | 153,000,000 | - | 153,000,000 | - | - |
| การเพิ่มทุนจดทะเบียน | 130,000,000 | 130,000,000 | - | - | - |
| การเพิ่มทุนชำระแล้ว | - | - | 51,000,000 | 51,000,000 | - |
| ณ วันที่ 31 ธันวาคม 2567 | 300,000,000 | 300,000,000 | 221,000,000 | 221,000,000 | - |
| การเพิ่มทุนชำระแล้ว | - | - | 79,000,000 | 79,000,000 | 32,652,573 |
| ณ วันที่ 31 ธันวาคม 2568 | 300,000,000 | 300,000,000 | 300,000,000 | 300,000,000 | 32,652,573 |

**การเปลี่ยนแปลงของทุนในระหว่างปี 2568**

เมื่อวันที่ 22 ตุลาคม 2568 บริษัทได้รับชำระเงินจำนวน 114.55 ล้านบาท จากการออกหุ้นสามัญเพิ่มทุนจำนวน 79,000,000 หุ้น ในมูลค่าที่ตราไว้หุ้นละ 1 บาท ที่เสนอขายโดยบริษัทให้แก่ประชาชนทั่วไปเป็นครั้งแรกในระหว่างวันที่ 17 - 21 ตุลาคม 2568 ในราคาหุ้นละ 1.45 บาท ทำให้มีส่วนเกินมูลค่าหุ้นสามัญเพิ่มขึ้นรวมเป็นจำนวน 32.65 ล้านบาท (สุทธิจากค่าใช้จ่ายเพิ่มทุนจำนวน 3.62 ล้านบาท และสุทธิจากภาษีเงินได้ของค่าใช้จ่ายเพิ่มทุนจำนวน 0.72 ล้านบาท) โดยบริษัทได้จดทะเบียนเพิ่มทุนที่ออกและชำระแล้วใหม่ดังกล่าวกับกระทรวงพาณิชย์เมื่อวันที่ 22 ตุลาคม 2568

**การเปลี่ยนแปลงของทุนในระหว่างปี 2567**

เมื่อวันที่ 30 เมษายน 2567 ที่ประชุมสามัญผู้ถือหุ้นของบริษัท มีมติดังนี้

1) เปลี่ยนแปลงมูลค่าที่ตราไว้ของหุ้นสามัญจากหุ้นละ 10 บาท เป็นหุ้นละ 1 บาท

2) เพิ่มทุนจดทะเบียนของบริษัทจำนวน 130 ล้านบาท จากทุนจดทะเบียนเดิม 170 ล้านบาท เป็นทุนจดทะเบียนใหม่จำนวน 300 ล้านบาท โดยการออกหุ้นสามัญเพิ่มทุนจำนวน 130 ล้านหุ้น มูลค่าหุ้นที่ตราไว้ 1 บาท และจดทะเบียนเพิ่มทุนกับกระทรวงพาณิชย์ เมื่อวันที่ 16 พฤษภาคม 2567

3) จัดสรรหุ้นเพิ่มทุนจำนวนไม่เกิน 51 ล้านหุ้น มูลค่าที่ตราไว้ 1 บาท เพื่อเสนอขายให้แก่ผู้ถือหุ้นเดิมตามสัดส่วนการถือหุ้น (Right Offering)โดยผู้ถือหุ้นเดิมได้ชำระเงินเพิ่มทุนจำนวน 51 ล้านบาท และได้จดทะเบียนชำระเงินเพิ่มทุนต่อกระทรวงพาณิชย์ ในเดือนพฤษภาคม 2567

4) จัดสรรหุ้นสามัญเพิ่มทุนจำนวนไม่เกิน 79 ล้านหุ้น มูลค่าหุ้นที่ตราไว้ 1 บาท เพื่อเสนอขายให้แก่ประชาชนทั่วไป  
 เป็นครั้งแรก (IPO)

#### สำรองตามกฎหมาย

จากการแปรสภาพบริษัทจากบริษัทจำกัดเป็นบริษัทมหาชนเมื่อวันที่ 20 กันยายน 2566 (หมายเหตุ 1) ดังนั้น ภายหลังการแปรสภาพดังกล่าว บริษัทจะจัดสรรสำรองตามกฎหมายตามบทบัญญัติแห่งพระราชบัญญัติบริษัทมหาชนจำกัด  
พ.ศ. 2535 ที่กำหนดว่า บริษัทจะต้องจัดสรรทุนสำรอง (“สำรองตามกฎหมาย”) อย่างน้อยร้อยละ 5 ของกำไรสุทธิประจำปีหลังจากหักขาดทุนสะสมยกมา (ถ้ามี) จนกว่าทุนสำรองดังกล่าวมีจำนวนไม่น้อยกว่าร้อยละ 10 ของทุนจดทะเบียน   
ทุนสำรองตามกฎหมายนี้จะนำไปจ่ายเป็นเงินปันผลไม่ได้ ทั้งนี้ บริษัทได้จัดสรรทุนสำรองตามกฎหมายเพิ่มเติมสำหรับปี 2568 และ 2567 จำนวน 1.16 ล้านบาท และ 2.10 ล้านบาท ตามลำดับ

#### ค่าใช้จ่ายภาษีเงินได้

ค่าใช้จ่ายภาษีเงินได้สำหรับปีสิ้นสุดวันที่ 31 ธันวาคม สรุปได้ดังนี้

|  |  |  |
| --- | --- | --- |
|  | บาท | |
|  | 2568 | 2567 |
| **ภาษีเงินได้งวดปัจจุบัน** | 7,918,196 | 13,538,284 |
| ภาษีเงินได้รอการตัดบัญชี | (1,476,120) | (3,632,765) |
| ค่าใช้จ่ายภาษีเงินได้ที่รวมอยู่ในกำไรหรือขาดทุน | 6,442,076 | 9,905,519 |
| ผลกระทบต่อภาษีเงินได้จากค่าใช้จ่ายที่เกี่ยวกับการเสนอขายหุ้นสามัญเพิ่มทุน (หมายเหตุ 28) | 724,357 | - |
| ภาษีเงินได้ที่รับรู้ในกำไรขาดทุนเบ็ดเสร็จอื่น |  |  |
| ขาดทุนจากการประมาณการตามหลักคณิตศาสตร์ | 294,047 | 634,491 |

รายการกระทบยอดจำนวนเงินระหว่าง ค่าใช้จ่ายภาษีเงินได้กับผลคูณของกำไรทางบัญชีกับอัตราภาษีที่ใช้สำหรับปีสิ้นสุดวันที่ 31 ธันวาคม สามารถแสดงได้ดังนี้

|  | บาท | |
| --- | --- | --- |
|  | 2568 | 2567 |
| กำไรก่อนภาษีเงินได้นิติบุคคล | 29,328,312 | 51,822,905 |
| อัตราภาษีเงินได้นิติบุคคล | 20% | 20% |
| กำไรทางบัญชีก่อนภาษีเงินได้นิติบุคคลคูณอัตราภาษี | 5,865,662 | 10,364,581 |
| ผลกระทบทางภาษีสำหรับ : |  |  |
| ค่าใช้จ่ายที่มีสิทธิหักได้เพิ่ม | (89,041) | (1,247,137) |
| ค่าใช้จ่ายต้องห้ามทางภาษี | 2,141,575 | 4,420,840 |
| ภาษีเงินได้ปัจจุบัน | 7,918,196 | 13,538,284 |
| การเปลี่ยนแปลงของผลแตกต่างชั่วคราว (หมายเหตุ 21) | (1,476,120) | (3,632,765) |
| ค่าใช้จ่ายภาษีเงินได้ที่แสดงอยู่ในกำไรหรือขาดทุน | 6,442,076 | 9,905,519 |

#### เงินปันผลจ่าย

เมื่อวันที่ 18 มีนาคม 2568 ที่ประชุมสามัญผู้ถือหุ้นของบริษัทมีมติอนุมัติการจ่ายเงินปันผลประจำปีให้กับผู้ถือหุ้นของบริษัท โดยกำหนดจ่ายให้แก่ผู้ถือหุ้นจำนวน 221 ล้านหุ้น ในอัตราหุ้นละ 0.045 บาท เป็นจำนวนเงินรวมทั้งสิ้นจำนวน 9.95 ล้านบาท โดยจ่ายให้ผู้ถือหุ้นแล้วทั้งจำนวนในเดือนมีนาคม 2568

เมื่อวันที่ 19 ธันวาคม 2567 ที่ประชุมคณะกรรมการของบริษัทมีมติอนุมัติการจ่ายเงินปันผลระหว่างกาลให้กับผู้ถือหุ้นของบริษัท โดยกำหนดจ่ายให้แก่ผู้ถือหุ้นจำนวน 221 ล้านหุ้น ในอัตราหุ้นละ 0.064 บาท เป็นจำนวนเงินรวมทั้งสิ้นจำนวน 14.14 ล้านบาท โดยจ่ายให้ผู้ถือหุ้นแล้วทั้งจำนวนในเดือนธันวาคม 2567

เมื่อวันที่ 30 เมษายน 2567 ที่ประชุมสามัญผู้ถือหุ้นของบริษัทมีมติอนุมัติการจ่ายเงินปันผลประจำปีให้กับผู้ถือหุ้นของบริษัท โดยกำหนดจ่ายให้แก่ผู้ถือหุ้นจำนวน 17 ล้านหุ้น ในอัตราหุ้นละ 3.50 บาท เป็นจำนวนเงินรวมทั้งสิ้นจำนวน 59.50 ล้านบาท โดยจ่ายให้ผู้ถือหุ้นแล้วทั้งจำนวนในเดือนพฤษภาคม 2567

#### กองทุนสำรองเลี้ยงชีพ

บริษัทและพนักงานของบริษัทได้ร่วมกันจัดตั้งกองทุนสำรองเลี้ยงชีพขึ้นตามพระราชบัญญัติกองทุนสำรองเลี้ยงชีพ   
พ.ศ. 2530 บริษัทและพนักงานจ่ายสมทบกองทุนดังกล่าวเป็นรายเดือนในอัตราร้อยละ 3 ของเงินเดือนสำหรับพนักงาน  
ที่มีอายุงานไม่เกิน 5 ปี และในอัตราร้อยละ 3 - 5 สำหรับพนักงานที่มีอายุงานตั้งแต่ 5 ปีขึ้นไป กองทุนสำรองเลี้ยงชีพ  
นี้บริหารโดยบริษัทหลักทรัพย์จัดการกองทุนไทยพาณิชย์ จำกัด และจะจ่ายให้แก่พนักงานเมื่อพนักงานนั้นออกจากงานตามระเบียบว่าด้วยกองทุนของบริษัท ในระหว่างปี 2568 บริษัทได้จ่ายเงินสมทบกองทุนเป็นจำนวนเงิน 3.42 ล้านบาท   
(2567 : 3.48 ล้านบาท)

#### กำไรต่อหุ้นขั้นพื้นฐาน

กำไรต่อหุ้นขั้นพื้นฐานคำนวณโดยการหารกำไรสุทธิสำหรับปีที่เป็นของผู้ถือหุ้นสามัญของบริษัทด้วยจำนวนหุ้นสามัญ ถัวเฉลี่ยถ่วงน้ำหนักที่ออกและรับชำระในระหว่างปี ดังนี้

|  |  |  |
| --- | --- | --- |
|  | บาท | |
|  | 2568 | 2567 |
| กำไรสำหรับปี (บาท) | 22,886,236 | 41,917,386 |
| จำนวนหุ้นสามัญถัวเฉลี่ยถ่วงน้ำหนักสำหรับปี (หุ้น) | 236,367,123 | 212,251,825 |
| กำไรต่อหุ้นขั้นพื้นฐาน (บาทต่อหุ้น) | 0.10 | 0.20 |

#### การจำแนกรายได้และข้อมูลตามส่วนงาน

ข้อมูลส่วนงานดำเนินงานที่นำเสนอนี้สอดคล้องกับรายงานภายในของบริษัทที่ผู้มีอำนาจตัดสินใจสูงสุดด้าน  
การดำเนินงานได้รับและสอบทานอย่างสม่ำเสมอเพื่อใช้ในการตัดสินใจในการจัดสรรทรัพยากรให้กับส่วนงาน  
และประเมินผลการดำเนินงานของส่วนงาน

การรายงานข้อมูลตามส่วนงาน จำแนกได้ 2 ประเภทดังนี้

(1) ส่วนงานขาย : เป็นส่วนงานการจำหน่ายอุปกรณ์ประกอบระบบปรับอากาศ ระบบสุขาภิบาล ระบบป้องกันอัคคีภัย ระบบท่อน้ำยาแอร์ ระบบท่อส่งลมปรับอากาศ ระบบสระว่ายน้ำ ระบบสูบน้ำ ระบบป้องกันไฟลาม เครื่องอัดประจุไฟฟ้าแก่ยานยนต์ไฟฟ้า

(2) ส่วนงานบริการ : เป็นส่วนงานให้บริการจัดหา ออกแบบ ติดตั้งและซ่อมแซมบำรุงรักษา ที่เกี่ยวข้องกับระบบ  
ปรับอากาศ ระบบสุขาภิบาล ระบบป้องกันอัคคีภัย ระบบสูบน้ำ ระบบหอผึ่งน้ำ ระบบท่อส่งลมปรับอากาศ  
ระบบป้องกันไฟลาม สินค้าเพื่อการประหยัดพลังงานระบบบำบัดน้ำระบายความร้อน ระบบทำน้ำเย็นสำหรับ  
ระบบปรับอากาศในเชิงพาณิชย์ ระบบสระว่ายน้ำ ระบบดับเพลิงด้วยก๊าซ ระบบผลิตไฟฟ้าจากพลังงานแสงอาทิตย์

บริษัทประเมินผลการปฏิบัติงานของส่วนงานโดยพิจารณาจากกำไรหรือขาดทุนจากการดำเนินงานซึ่งวัดมูลค่าโดยใช้เกณฑ์เดียวกับที่ใช้ในการวัดกำไรหรือขาดทุนจากการดำเนินงานและสินทรัพย์รวมในงบการเงิน ดังนั้น รายได้กำไรจาก

การดำเนินงาน และสินทรัพย์ที่แสดงอยู่ในงบการเงิน จึงถือเป็นการรายงานตามส่วนงานดำเนินงานแล้ว

|  |  |  |  |  |  |  |
| --- | --- | --- | --- | --- | --- | --- |
|  | บาท | | | | | |
|  | ส่วนงานขาย | | ส่วนงานบริการ | | รวม | |
|  | 2568 | 2567 | 2568 | 2567 | 2568 | 2567 |
| รายได้ | 765,400,117 | 849,109,341 | 93,619,589 | 86,711,150 | 859,019,706 | 935,820,491 |
| ต้นทุน | (546,717,641) | (606,951,503) | (68,617,163) | (64,116,007) | (615,334,804) | (671,067,510) |
| กำไรขั้นต้น | 218,682,476 | 242,157,838 | 25,002,426 | 22,595,143 | 243,684,902 | 264,752,981 |

การรับรู้รายได้ตามการเสร็จสิ้นของภาระที่ต้องปฏิบัติของบริษัทสำหรับปีสิ้นสุดวันที่ 31 ธันวาคม 2568 และ 2567 มีดังนี้

|  |  |  |
| --- | --- | --- |
|  | บาท | |
|  | 2568 | 2567 |
| สำหรับปีสิ้นสุดวันที่ 31 ธันวาคม |  |  |
| เมื่อปฏิบัติตามภาระที่ต้องปฏิบัติเสร็จสิ้น (point in time) | 780,315,832 | 864,772,161 |
| ตลอดช่วงเวลาที่ปฏิบัติตามภาระที่ต้องปฏิบัติ (over time) | 78,703,874 | 71,048,330 |
| รวมรายได้จากการขายและให้บริการ | 859,019,706 | 935,820,491 |

*ข้อมูลเกี่ยวกับลูกค้ารายใหญ่*

ในปี 2568 และ 2567 บริษัทไม่มีรายได้จากลูกค้ารายใดที่มีมูลค่าเท่ากับหรือมากกว่าร้อยละ 10 ของรายได้ของบริษัท

#### ค่าใช้จ่ายตามธรรมชาติ

|  | บาท | |
| --- | --- | --- |
|  | 2568 | 2567 |
| การเปลี่ยนแปลงในสินค้าสำเร็จรูป | (29,027,946) | 5,700,516 |
| การซื้อสินค้าสำเร็จรูปและค่าใช้จ่ายในการนำเข้า | 593,260,595 | 613,945,118 |
| ค่าวัสดุและค่าจ้างประกอบและติดตั้ง | 42,681,654 | 43,473,511 |
| ค่าใช้จ่ายเกี่ยวกับพนักงาน | 140,202,166 | 139,602,843 |
| ค่าส่งเสริมการขายและการตลาด | 4,569,203 | 3,934,732 |
| ค่าเสื่อมราคาและค่าตัดจำหน่าย | 13,678,337 | 13,850,801 |
| ค่าเผื่อการลดมูลค่าสินค้าคงเหลือ | 3,723,933 | 3,399,853 |

#### การวัดมูลค่ายุติธรรม

ราคาตามบัญชีของสินทรัพย์และหนี้สินทางการเงินที่วัดมูลค่าด้วยราคาทุนตัดจำหน่าย อันได้แก่ เงินสดและรายการเทียบเท่าเงินสด ลูกหนี้การค้า รายได้ที่ยังไม่ได้เรียกชำระ ดอกเบี้ยค้างรับ เงินให้กู้ยืมระยะสั้น สินทรัพย์ทางการเงินหมุนเวียนอื่น - เงินฝากประจำ เงินกู้ยืมระยะสั้นและเงินกู้ยืมระยะยาวจากสถาบันการเงิน เจ้าหนี้การค้า เจ้าหนี้อื่น ดอกเบี้ยค้างจ่าย ค่าใช้จ่ายค้างจ่าย รายได้รับล่วงหน้า ซึ่งมีมูลค่าใกล้เคียงกับมูลค่ายุติธรรม

ณ วันที่ 31 ธันวาคม 2568 และ 2567 บริษัทมีสินทรัพย์และหนี้สินบางรายการที่วัดมูลค่าด้วยมูลค่ายุติธรรมหรือเปิดเผยมูลค่ายุติธรรมไว้ โดยแยกแสดงระดับของข้อมูลที่ใช้ในการวัดและเปิดเผยมูลค่ายุติธรรม ได้ดังนี้

|  | บาท | | |
| --- | --- | --- | --- |
|  | ณ วันที่ 31 ธันวาคม 2568 | | |
|  |  | มูลค่ายุติธรรม | |
|  | มูลค่าตามบัญชี | ระดับ 1 | ระดับ 2 |
| วัดมูลค่าด้วยมูลค่ายุติธรรม |  |  |  |
| เงินลงทุนในหน่วยลงทุนที่วัด มูลค่ายุติธรรมผ่านกำไรขาดทุน | 61,819,813 | 61,819,813 | - |
| เงินลงทุนในตราสารทุนของบริษัทจดทะเบียนที่วัด มูลค่ายุติธรรมผ่านกำไรขาดทุน | 46,989 | 46,989 | - |
| สินทรัพย์ตราสารอนุพันธ์ประเภทสัญญา  ซื้อขายเงินตราต่างประเทศล่วงหน้าที่มี  การวัดมูลค่ายุติธรรมผ่านกำไรหรือขาดทุน | 62,119 | - | 62,119 |
| หนี้สินตราสารอนุพันธ์ประเภทสัญญา  ซื้อขายเงินตราต่างประเทศล่วงหน้าที่มีการ  วัดมูลค่ายุติธรรมผ่านกำไรหรือขาดทุน | 148,323 | - | 148,323 |
| เปิดเผยมูลค่ายุติธรรม |  |  |  |
| อสังหาริมทรัพย์เพื่อการลงทุน | 32,287,087 | - | 86,424,500 |

|  | บาท | | |
| --- | --- | --- | --- |
|  | ณ วันที่ 31 ธันวาคม 2567 | | |
|  |  | มูลค่ายุติธรรม | |
|  | มูลค่าตามบัญชี | ระดับ 1 | ระดับ 2 |
| วัดมูลค่าด้วยมูลค่ายุติธรรม |  |  |  |
| เงินลงทุนในตราสารทุนของบริษัทจดทะเบียนที่วัด มูลค่ายุติธรรมผ่านกำไรขาดทุน | 43,782 | 43,782 | - |
| หนี้สินตราสารอนุพันธ์ประเภทสัญญา  ซื้อขายเงินตราต่างประเทศล่วงหน้าที่มีการ  วัดมูลค่ายุติธรรมผ่านกำไรหรือขาดทุน | 1,068,456 | - | 1,068,456 |
| เปิดเผยมูลค่ายุติธรรม |  |  |  |
| อสังหาริมทรัพย์เพื่อการลงทุน | 32,972,752 | - | 86,424,500 |

#### การจัดการความเสี่ยงทางการเงิน

* 1. **ความเสี่ยงด้านการให้สินเชื่อ**

บริษัทมีความเสี่ยงด้านการให้สินเชื่อที่เกี่ยวเนื่องกับลูกค้า ฝ่ายบริหารควบคุมความเสี่ยงนี้โดยการกำหนดให้มีนโยบายที่จะขายสินค้าแก่ลูกค้าที่มีประวัติด้านสินเชื่อที่ดี ดังนั้น บริษัทจึงไม่คาดว่าจะได้รับความเสียหายอย่างเป็นสาระสำคัญจากการเก็บหนี้จากลูกหนี้เหล่านั้น จำนวนเงินสูงสุดที่บริษัทอาจต้องสูญเสียจากการให้สินเชื่อคือมูลค่าตามบัญชีของลูกหนี้การค้าตามที่แสดงในงบฐานะการเงิน อย่างไรก็ตาม ผู้บริหารของบริษัทมีนโยบายที่จะบันทึกค่าเผื่อผลขาดทุนด้านเครดิตให้เพียงพอกับโอกาสที่จะเกิดความสูญเสียดังกล่าว

* 1. **ความเสี่ยงจากอัตราดอกเบี้ย**

บริษัทมีความเสี่ยงจากอัตราดอกเบี้ยที่เกิดขึ้นจากความผันผวนของอัตราดอกเบี้ยตลาดในอนาคตซึ่งจะส่งผลกระทบต่อผลการดำเนินงานและกระแสเงินสดของบริษัท อย่างไรก็ตาม บริษัทบริหารความเสี่ยงจากอัตราดอกเบี้ยโดยใช้วิธีการต่างๆ รวมถึงการจัดสรรเงินกู้ยืมที่เป็นอัตราดอกเบี้ยคงที่และลอยตัวให้เหมาะสมและสอดคล้องกับกิจกรรมต่างๆ ของบริษัท ซึ่งมีรายละเอียดส่วนใหญ่ ดังนี้

|  | บาท | | | | | | |
| --- | --- | --- | --- | --- | --- | --- | --- |
|  | ณ วันที่ 31 ธันวาคม 2568 | | | | | | |
|  | อัตราดอกเบี้ยคงที่ | | |  | | |  |
|  | ครบกำหนดชำระ | | | อัตราดอกเบี้ย ปรับขึ้นลง | | |  |
|  | ภายใน 1 ปี | 1 - 5 ปี | มากกว่า 5 ปี | | ตามราคาตลาด | รวม | |
| **สินทรัพย์ทางการเงิน** |  |  |  | |  |  | |
| เงินฝากสถาบันการเงิน ประเภทออมทรัพย์ | - | - | - | | 224,198 | 224,198 | |
| เงินให้กู้ยืมระยะสั้น | 135,833 | - | - | | - | 135,833 | |
| เงินฝากสถาบันการเงินประเภทฝากประจำ (6 - 12 เดือน) | 561,170 | - | - | | - | 561,170 | |
| เงินฝากสถาบันการเงินที่ติดภาระค้ำประกัน | 26,747,000 | - | - | | - | 26,747,000 | |
| รวม | 27,444,003 | - | - | | 224,198 | 27,668,201 | |
| **หนี้สินทางการเงิน** |  |  |  | |  |  | |
| เงินกู้ยืมระยะสั้นจากสถาบันการเงิน | - | - | - | | 261,486,809 | 261,486,809 | |
| หนี้สินตามสัญญาเช่า | 3,673,710 | 8,517,949 | 3,051,319 | | - | 15,242,978 | |
| เงินกู้ยืมระยะยาวจากสถาบันการเงิน | - | - | - | | 9,337,050 | 9,337,050 | |
| รวม | 3,673,710 | 8,517,949 | 3,051,319 | | 270,823,859 | 286,066,837 | |

|  | บาท | | | | | | |
| --- | --- | --- | --- | --- | --- | --- | --- |
|  | ณ วันที่ 31 ธันวาคม 2567 | | | | | | |
|  | อัตราดอกเบี้ยคงที่ | | |  | | |  |
|  | ครบกำหนดชำระ | | | อัตราดอกเบี้ย ปรับขึ้นลง | | |  |
|  | ภายใน 1 ปี | 1 - 5 ปี | มากกว่า 5 ปี | | ตามราคาตลาด | รวม | |
| **สินทรัพย์ทางการเงิน** |  |  |  | |  |  | |
| เงินฝากสถาบันการเงิน ประเภทออมทรัพย์ | - | - | - | | 1,162,222 | 1,162,222 | |
| เงินให้กู้ยืมระยะสั้น | 172,333 | - | - | | - | 172,333 | |
| เงินฝากสถาบันการเงิน ประเภทฝากประจำ (6 - 12 เดือน) | 343,575 | - | - | | - | 343,575 | |
| เงินฝากสถาบันการเงิน ที่ติดภาระค้ำประกัน | 26,747,000 | - | - | | - | 26,747,000 | |
| รวม | 27,262,908 | - | **-** | | 1,162,222 | 28,425,130 | |
| **หนี้สินทางการเงิน** |  |  |  | |  |  | |
| เงินกู้ยืมระยะสั้นจากสถาบันการเงิน | - | - | - | | 283,777,902 | 283,777,902 | |
| หนี้สินตามสัญญาเช่า | 2,642,383 | 7,043,333 | 3,492,566 | | - | 13,178,282 | |
| เงินกู้ยืมระยะยาวจากสถาบันการเงิน | - | - | - | | 14,519,671 | 14,519,671 | |
| รวม | 2,642,383 | 7,043,333 | 3,492,566 | | 298,297,573 | 311,475,855 | |

* 1. **ความเสี่ยงจากอัตราแลกเปลี่ยน**

บริษัทมีความเสี่ยงจากอัตราแลกเปลี่ยนอันเกี่ยวเนื่องจากการซื้อสินค้าเป็นเงินตราต่างประเทศ โดยบริษัทได้ตกลง  
ทำสัญญาซื้อขายเงินตราต่างประเทศล่วงหน้า (หมายเหตุ 13) เพื่อป้องกันความเสี่ยงจากอัตราแลกเปลี่ยนในการ  
ชำระหนี้สินในรูปเงินตราต่างประเทศ ซึ่งส่วนใหญ่มีอายุสัญญาไม่เกินหนึ่งปี

บริษัทมียอดคงเหลือของหนี้สินทางการเงิน ซึ่งประกอบด้วยเจ้าหนี้การค้า และเจ้าหนี้ทรัสต์รีซีทใช้เงินที่เป็นสกุลเงินตราต่างประเทศ ดังนี้

|  |  |  |  |
| --- | --- | --- | --- |
| **ณ วันที่ 31 ธันวาคม 2568** | **สกุลเงิน** | **จำนวนเงิน** | **(หน่วย : บาท)**  **อัตราแลกเปลี่ยนเฉลี่ย** |
| เจ้าหนี้การค้า | เหรียญสหรัฐอเมริกา | 31,497,548 | 31.7436 |
| เจ้าหนี้การค้า | เหรียญเหรินหมินปี้ | 1,028,200 | 4.5610 |
| เจ้าหนี้การค้า | เหรียญยูโร | 32,439 | 37.5016 |

| **ณ วันที่ 31 ธันวาคม 2567** | **สกุลเงิน** | **จำนวนเงิน** | **(หน่วย : บาท)**  **อัตราแลกเปลี่ยนเฉลี่ย** |
| --- | --- | --- | --- |
| เจ้าหนี้การค้า | เหรียญสหรัฐอเมริกา | 1,165,705 | 34.1461 |
| เจ้าหนี้การค้า | เหรียญเหรินหมินปี้ | 431,132 | 4.7130 |
| เจ้าหนี้การค้า | เหรียญยูโร | 1,165 | 35.7819 |
| เจ้าหนี้การค้า | เหรียญปอนด์สเตอร์ลิง | 632 | 43.1742 |

ข้อมูลสินทรัพย์และหนี้สินทางการเงินที่เกี่ยวข้องกับตราสารอนุพันธ์ที่รับรู้ในงบการเงินได้แสดงไว้ในหมายเหตุ 13

การวิเคราะห์ความอ่อนไหวของสกุลเงินต่างประเทศ

บริษัทมีการเปิดเผยข้อมูลสกุลเงินของหนี้สินในสกุลเงินเหรียญสหรัฐอเมริกาและเหรียญเหรินหมินปี้เป็นหลัก

ตารางต่อไปนี้แสดงรายละเอียดความอ่อนไหวของบริษัทต่อการแข็งค่าและการอ่อนค่าร้อยละ 5 ของสกุลเงินบาทเมื่อเทียบกับสกุลเงินต่างประเทศที่เกี่ยวข้อง การวิเคราะห์ความอ่อนไหวจะรวมเฉพาะยอดคงเหลือรายการที่เป็นตัวเงินสำหรับสกุลเงินต่างประเทศและปรับการแปลงค่า ณ วันที่ 31 ธันวาคม 2568 สำหรับการเปลี่ยนแปลง  
ร้อยละ 5 ในอัตราสกุลเงินสหรัฐอเมริกาและสกุลเงินเเหรินหมินปี้ ดังนี้

|  | ล้านบาท | |
| --- | --- | --- |
|  | หนี้สิน | |
|  | เหรียญสหรัฐอเมริกา | เหรียญเหรินหมินปี้ |
| กำไร (ขาดทุน) |  |  |
| แข็งค่าร้อยละ 5 | (1.57) | (0.05) |
| อ่อนค่าร้อยละ 5 | 1.57 | 0.05 |

* 1. **ความเสี่ยงด้านสภาพคล่อง**

จำนวนเงินสดที่มีอย่างเพียงพอย่อมแสดงถึงการจัดการความเสี่ยงของสภาพคล่องอย่างรอบคอบ ความสามารถในการหาแหล่งเงินทุนแสดงให้เห็นได้จากการที่มีวงเงินอำนวยความสะดวกในการกู้ยืมที่ได้มีการตกลงไว้แล้วอย่างเพียงพอ ส่วนงานบริหารเงินของบริษัทได้ตั้งเป้าหมายว่าจะใช้ความยืดหยุ่นในการระดมเงินทุนโดยการรักษาวงเงินสินเชื่อที่ตกลงไว้ให้เพียงพอที่จะหามาได้

#### ภาระผูกพันและหนี้สินที่อาจจะเกิดขึ้น

* 1. **ภาระผูกพันรายจ่ายฝ่ายทุน**

ณ วันที่ 31 ธันวาคม 2567 บริษัทมีภาระผูกพันเกี่ยวกับงานระหว่างก่อสร้าง Solar PV Rooftop System   
จำนวน 0.32 ล้านบาท (ณ วันที่ 31 ธันวาคม 2568 : ไม่มี)

* 1. **หนังสือค้ำประกัน**
* ณ วันที่ 31 ธันวาคม 2568 และ 2567 บริษัทมีหนังสือค้ำประกันจากธนาคารสำหรับการส่งมอบงานเพื่อรับเงินประกันผลงานคืนจำนวน 14.07 ล้านบาทและ 7.86 ล้านบาท ตามลำดับ โดยมีเงินฝากสถาบันการเงินเป็นหลักทรัพย์ค้ำประกัน (หมายเหตุ 15) และค้ำประกันโดยผู้ถือหุ้นซึ่งเป็นกรรมการของบริษัท
* ณ วันที่ 31 ธันวาคม 2568 และ 2567 บริษัทมีภาระผูกพันจากการที่บรรษัทประกันสินเชื่ออุตสาหกรรมขนาดย่อมออกหนังสือค้ำประกันให้แก่บริษัท เพื่อเป็นหลักประกันการกู้ยืมเงินจากสถาบันการเงิน โดยบริษัทมีภาระที่จะต้องจ่ายค่าธรรมเนียมตั้งแต่ปีที่ 1 ของสัญญาเงินกู้ยืมระยะยาวเป็นต้นไปในอัตราร้อยละตามที่ระบุไว้ในสัญญา (หมายเหตุ 25)
  1. **วงเงินสินเชื่อ**

บริษัทมีวงเงินสินเชื่อระยะสั้นและระยะยาวที่ได้รับจากธนาคารดังนี้

|  | บาท | | | อัตราดอกเบี้ย  ร้อยละต่อปี |
| --- | --- | --- | --- | --- |
|  | ณ วันที่ 31 ธันวาคม 2568 | | |
|  | วงเงินทั้งสิ้น | วงเงินใช้ไป | วงเงินคงเหลือ |
| สินเชื่อเงินเบิกเกินบัญชี | 44,500,000 | - | 44,500,000 | ตามที่ระบุในสัญญา  (หมายเหตุ 22) |
| สินเชื่อเปิดเลตเตอร์ออฟเครดิต  และทำทรัสต์รีซีท | 570,000,000 | 261,486,809 | 308,513,191 | ตามที่ระบุในสัญญา  (หมายเหตุ 22) |
| สินเชื่อตั๋วสัญญาใช้เงิน | 61,500,000 | - | 61,500,000 | ตามที่ระบุในสัญญา  (หมายเหตุ 22) |
| สินเชื่อเงินกู้ระยะยาว | 20,000,000 | 20,000,000 | - | ตามที่ระบุในสัญญา  (หมายเหตุ 25) |
| วงเงินบัตรเครดิตนิติบุคคล   พีทีที ฟลีทการ์ด | 1,714,000 | 501,835 | 1,212,165 | 16% |
| บัตรเครดิต | 470,000 | 86,034 | 383,966 | 16% |
| หนังสือค้ำประกัน | 55,500,000 | 14,071,473 | 41,428,527 | - |

วงเงินกู้ยืมระยะสั้นและระยะยาวจากสถาบันการเงินข้างต้นค้ำประกันโดยเงินฝากสถาบันการเงิน (หมายเหตุ 15) อสังหาริมทรัพย์เพื่อการลงทุน (หมายเหตุ 17) ที่ดินและอาคาร (หมายเหตุ 18) และหนังสือค้ำประกันที่ออกโดยบรรษัทประกันสินเชื่ออุตสาหกรรมขนาดย่อม ร่วมกับการค้ำประกันโดยผู้ถือหุ้นซึ่งเป็นกรรมการของบริษัท

* 1. **ภาระผูกพันตามสัญญาเช่าและสัญญาบริการ**

ณ วันที่ 31 ธันวาคม 2568 และ 2567 บริษัทมีจำนวนเงินขั้นต่ำที่จะต้องจ่ายในอนาคตทั้งสิ้นภายใต้สัญญาเช่าระยะสั้น สัญญาเช่าซึ่งสินทรัพย์อ้างอิงมีมูลค่าต่ำ และสัญญาบริการที่บอกเลิกไม่ได้นอกเหนือจากส่วนที่บันทึกเป็นหนี้สินตามสัญญาเช่าในงบฐานะการเงิน ดังนี้

|  |  |  |
| --- | --- | --- |
|  | บาท | |
|  | 2568 | 2567 |
| ภายใน 1 ปี | 1,706,740 | 1,152,380 |
| เกินกว่า 1 ปี แต่ไม่เกิน 5 ปี | 577,330 | 496,420 |
| รวม | 2,284,070 | 1,648,800 |

#### เหตุการณ์ภายหลังรอบระยะเวลารายงาน

เมื่อวันที่ 26 กุมภาพันธ์ 2569 ที่ประชุมคณะกรรมการบริษัท ครั้งที่ 1/2569 มีมติอนุมัติจ่ายเงินปันผลประจำปีให้แก่ผู้ถือหุ้นของบริษัทจำนวน 300 ล้านหุ้น ในอัตราหุ้นละ 0.14 บาท รวมเป็นเงินจำนวน 42 ล้านบาท โดยจ่ายจากกำไรสุทธิและ  
กำไรสะสม และจะนำเสนอให้ที่ประชุมสามัญผู้ถือหุ้นประจำปี 2569 พิจารณาอนุมัติการจ่ายเงินปันผลดังกล่าวต่อไป

#### การอนุมัติงบการเงิน

งบการเงินนี้ได้รับอนุมัติให้ออกโดยคณะกรรมการของบริษัทเมื่อวันที่ 26 กุมภาพันธ์ 2569